Şüvəlanda nişanlı gənclərin faciəsi – Toya 1 ay qalmışdı – Yenicag.Az\nAna Səhifə Cəmiyyət Şüvəlanda nişanlı gənclərin faciəsi – Toya 1 ay qalmışdı\nŞüvəlanda nişanlı gənclərin faciəsi - Toya 1 ay qalmışdı\nYeni Çağ Media Qrupu – Sentyabr 05, 2017 - 00:52\nYenicag.az “Report”a istinadla xəbər verir ki, Bakı şəhəri Xəzər rayonu, Şüvəlan qəsəbəsində dənizdə batdığı deyilən Qax rayon sakini, 1990-cı il təvəllüdlü Arzu Nazim qızı Hacızərovanın cəsədi Fövqəladə Hallar Nazirliyinin Kiçikhəcmli Gəmilərə Nəzarət və Sularda Xilasetmə Dövlət Xidmətinin dalğıc-axtarış qrupu tərəfindən tapılıb.\n27 yaşlı qızın nişanlı olması məlum olub. Nişanlı cütlük – Qax sakinləri 27 yaşlı Arzu Hacızərova və 30 yaşlı Rahib Məmmədov dünən dənizdə çimmək üçün Şüvəlan çimərliyinə gediblər. A.Hacızərova güclü dalğalar səbəbindən dənizdə batıb, R.Məmmədovu isə dalğalar sahilə atıb. R.Məmmədov müxtəlif bədən xəsarətləri alsa da, sağ qalıb.\nQax sakinlərinin verdiyi məlumata görə, bir ay əvvəl onların nişan mərasimi olub. Yaxın vaxtlarda cütlüyün toy mərasimi olacaqdı.


“İlk üçlüyə daxil ola biləcəyik” – Azər Əliyev - modern.az\n8 May 2017, 22:42 | AKTUAL\n“İlk üçlüyə daxil ola biləcəyik” – Azər Əliyev\n"Ağırlıqqaldıranlarımızın IV İslam Həmrəyliyi Oyunlarında yaxşı çıxış edəcəklərinə ümidvarıq. Amma bu yarışda ciddi rəqabət olacaq. Türkiyə, Qazaxıstan, Özbəkistan və İran atletləri güclüdürlər. Fikrimcə, biz ilk üçlüyə daxil ola biləcəyik". Modern.az "Report"a istinadən xəbər verir ki, bunu jurnalistlərə açıqlamasında Milli Olimpiya Komitəsinin baş katibinin müavini və Azərbaycan Ağır Atletika Federasiyasının vitse-prezidenti Azər Əliyev deyib.\nO, bütün idman növləri ilə maraqlandığını söyləyib: "Hər bir idman növünü - futbol, güləş, cüdo, karate, taekvondo və s. sevirəm və yarışları izləməyə gedirəm".\nA.Əliyev İslamiadanın ilk yarış günündə 23 yaşadək futbolçulardan ibarət Azərbaycan millisinin Kamerunla oyununu izləyib. O, millinin oyununu çox bəyəndiyini bildirib.\nMOK rəsmisinin fikrincə, qrupda əsas rəqabət bu iki komanda arasında gedəcək.


Binəli Yıldırım:"Problemlərini həll etmiş cəmiyyət ruhu və siması olan şəhərlər yaradar" | TRT Azerbaycan\nBinəli Yıldırım:"Problemlərini həll etmiş cəmiyyət ruhu və siması olan şəhərlər yaradar"\nYıldırım Səbətçilər Qəsrində "Şəhərin Memarlarının Görüşü" tədbirində çıxış etdi.\n13.11.2016 ~ 17.04.2021\nTürkiyənin baş naziri Binəli Yıldırım əcdadların əsrlərlə bəşəriyyətə sülh və qardaşlıq tövsiyyə etdiyini, dünyanın hər bir guşəsində mədəniyyət yaydığını söylədi.\nBaş nazir Fateh Sultan Mehmedin "Əsl mərifət xalqın qəlbini, ruhunu, mənliyini inşa edən, insana rahatlıq verən şəhərlər yaratmaqdır" sözlərinə istinad edərək: "Şəhərlər də, binalar da insanların xarakterini və ruhunu əks etdirir. Problemlərini həll etmiş cəmiyyət estetik, ruhu və siması olan şəhərlər yaradar" dedi.\nYıldırım 14 il ərzində ataların yadigarı olan əsərlərin bərpa işlərinin intensiv olaraq davam etdiyindən, alınan vergilərin bir hissəsinin bu işlərə sərf olunduğundan, 5 mindən çox tarixi əsərin yenilənməsindən bəhs etdi.\nTürkiyənin baş naziri hədəf və məqsədlərinin terroru gündəmin ən alt sıralarına endirmək olduğunu bildirərək bu istiqamətdə böyük səylərin göstərildiyini qeyd etdi.\nEkologiya məsələsinə də toxunan Yıldırım inkişaf etmiş ölkələrin bəzən bu məsələdən inkişaf etməkdə olan ölkələrin inkişafının qarşısını almaq məqsədilə istifadə etdiklərini vurğulayaraq: "Ölkəmizdə atom elektrik stansiyası inşa olunmalı, ən az 6 min meqavatlık nüvə gücümüz olmalıdır" dedi.\nEtiketlәr: #Türkiyənin baş naziri Binəli Yıldırım , #"Şəhərin Memarlarının Görüşü" , #terror , #ekologiya , #atom elektrik stansiyası


Həzrət Müslüm ibn Əqil (ə) və Hani ibn Ürvənin (ə) şəhadəti » Shia.AZ EhliBeyt.Info İslami maarif saytı. I SonUmidTV Media\nShia.az » PAK SULALƏ » Həzrət Müslüm ibn Əqil (ə) və Hani ibn Ürvənin (ə) şəhadəti\nMüəllif :Vusal Tarix : 22-09-2015, 15:18 Bölmə :PAK SULALƏ 0 Şərhев : 0\nHicri təqvimi 60-cı il, zi-hiccə ayının 9-cu günü, İmam Hüseynin (ə) Kufə şəhərində olan nümayəndəsi və onu kömək edib mənzilində yerləşdirən cənab Hani ibn Ürvə şəhadətə çatdlılar. (Əl-İrşad: c.2, s. 66 – Biharül-ənvar: c. 44, s. 363)\nMüslüm ibn Əqil dövrünün təqvalı və seçilmiş şəxsiyyəti hesab olunurdu. İmam Hüseynin (ə) göstərişi ilə Kufə camaatının nə qədər sədaqətli olmasını təyin edib İmam xəbər çatdırmaq üçün bu şəhərə gəlmişdi. Çünki Kufə camaatı minlərlə məktub yazıb İmam Hüseyni (ə) dəvət etmişdilər. Onlar öncə həzrət Müslümü (ə) istiqanlı qarşıladılar. Übeydullah Kufə şəhərinə hakim təyin olunanda onun yalan vədlərinə uyub qorxu və cahillik üzündən İmam Hüseynin (ə) müdafiə edən şəxsdən əl çəkdilər. Həzrət Müslüm (ə), ibn Ziyadın əlaltılar tərəfindən tutulub nəhayət son dərəcə qərib və məzlumcasına şəhadətə çatdı.\nDüşmənlərin, ney dəstələrini yandırıbı dam üzərindən həzrət Müslümün (ə) üstünə atmaları onun məzlumluğunu anlamaq üçün kifayətdir. İbn Ziyad, həzrət Müslümü görəndə Əmirəlmöminə (ə), İmam Hüseynə (ə) və Əqilə, nalayiq sözlər deməyə başladı. Darül-imarənin (qəsrin) üstündə O dəyərli şəxsin başını susuz halda, bədənində ayırıb bədənini qəsrin üstündən yerə atdılar. Şəhadətə çatıddan sonra onun Mübarək ayağına ip salıb, bədənini Kufə bazarında sürükləyirdilər. Sonra onun mübarək bədənini dara çəkib mübarək başını Dəməşqə yolladılar. Onun pak bədəninin dəfn olunması haqqında iki nəzər söylənilib:\nBir nəzərə görə Haninin qəbiləsindən bir qrup gəlib o ikisinin pak bədənlərini dəfn ediblər. Başqa bir nəzərə görə Meysəm Təmmarın zövcəsi bir neçə nəfərlə - o cümlədən Hani ibn Ürvənin zövcəsi bir neçə köməyi - o cümlədən Hani ibn ibn Ürvənin zövcəsi ilə gecə yarısı gəlib onların bədənini Peyğəmbər (s) Kufədə, Məscidi-ə`zəmin yaxınlığına aparıb dəfn etdilər. (Əl-İrşad: c.2, s. 66 – Biharül-ənvar: c. 44, s. 363).\nHani ibn Ürvənin şəhadəti\nCənab Hani Peyğəmbərin (s) səhabələrindən, xas şiə və Əmirəlmöminin (ə) ürəkdən sevənlərdən sayılırdı. Süffeyn, Cəməl və Nəhrəvan döyüşlərində o həzrətin xidmətində idi.\nO, müzhic tayfasının böyüyü və öz qəbiləsi arasında çox nüfuza sahib idi. Kufəlilər öz əhd-peymanını sındırıb öz vəfasızlıqlarını Əhli-beyt (ə) və Müslüm ibn ibn Əqilə sübut etdikdən sonra cənab Hani o həzrət sığınacaq verdi. Ondan sonra xəbis Məhəmməd ibn Əş`əs, onu və bir qrup şiəni həbs etdi.\nMüslüm ibn Əqilnin (ə) şəhadətindən sonra Haninin baş-burnun sındırıb məlun ibn Ziyad göstəriş verdi ki, onun başını qoyun bazarda bədənindən ayırdılar. Onu, ayağına ip bağlayıb, Müslüm ibn Əqilin (ə) bədəni ilə birlikdə yerdə sürükləyib sonra dara çəkdilər. (Məraqidi-məarif: c. 2, s. 318 – Müntəxəbül-təvarix: s. 294-295)скачать dle 10.3фильмы бесплатно


Bu türk dövləti ilə Rusiyanın konflikti başlayır – ŞƏRH\n“Rusiya Prezidenti Vladimir Putin Tatarıstanın müstəqillik addımlarının başqa respubliklara da sirayət edəcəyindən ehtiyat edərək, digərlərində prezident institutunu ləğv etdi. Hətta Tatarıstanın prezidenti olmuş Mentimer Şaymiyevin getməsiylə Rusiya Tatarıstanın səlahiyyətlərini azaltmağa başladı. Bununla da ölkədə prezidentin seçilməsi birbaşa Moskvaya həvalə edildi, Tatarıstan parlamenti isə sadəcə Rusiyanın seçdiyi namizədi təsdiq etmək məcburiyyətində qaldı. 2007-ci ildə bağlanan müqaviləyə görə, Tatarıstan Rusiyaya büdcə ayırması barədə üzərinə öhdəlik götürdü. Məhz bundan sonra Tatarıstanda maddi rifah tədricən düşməyə başladı, ölkənin hüquqları yavaş-yavaş azaldıldı, üstəlik, həmin vaxtdan bir neçə ölkədə açılan iqtisadi nümayəndəliklərin fəaliyyətinə də xitam verildi. Beləliklə də Tatarıstanın muxtariyyətinin Kalmıkiyanın muxtariyyəti səviyyəsinə endirməyə başladılar”.\n“Ölkədə milli əhval-ruhiyyə kifayət qədər yüksəkdir. Rusiyanın başqa bölgələrinə nisbətən Tatarıstanda demokratiya indi də daha çox oturuşub. Bu, Kremli hədsiz dərəcədə narahat edir. Rusiyanın ictimai-siyasi həyatında və iqtisadiyyatında çox böyük rol oynayan tatar milləti bir növ Rusiyanın qan damarını işə salır. Ona görə də tatarlar onlara qarşı tərs münasibətlə barışmayacaqlar, üstəlik, Tatarıstanda Rusiyanın tatar xalqının əlahiddə statuslarını qəbul etməsinə dair tələblər daha da güclənəcək. Onsuz da Moskva-Kazan münasibətləri çox gərgindir. Tatarıstanda kifayət qədər fəal millətçi qüvvələr var və onlar açıq şəkildə Rusiyanın hərəkətlərinə etiraz edirlər. Hesab edirəm ki, Kreml ənənəvi mərkəzləşdirmə siyasətindən istifadə edərək Tatarıstanın muxtariyyətini heçə endərərsə, bu, Kazan-Moskva münasibətlərində həmişəlik ixtilafa çevriləcək”(axar.az).


Eldar Namazov izahat alınması üçün Baş Prokurorluğa dəvət edilib - Trend.Az\nEldar Namazov izahat alınması üçün Baş Prokurorluğa dəvət edilib\nSiyasət Materials 29 Avqust 2013 15:06\n"EL" hərəkatının rəhbəri Eldar Namazov Əflan İbrahimovun müraciəti əsasında Baş Prokurorluğun Ağır Cinayətlərə dair işlər üzrə İstintaq İdarəsində aparılan araşdırmalarla bağlı izahatının alınması məqsədi ilə həmin idarəyə dəvət edilib.\nAzərbaycan, Bakı, 29 avqust /Trend, müxbir İ.İzzət/\n"EL" hərəkatının rəhbəri Eldar Namazov Əflan İbrahimovun müraciəti əsasında Baş Prokurorluğun Ağır Cinayətlərə dair İşlər üzrə İstintaq İdarəsində aparılan araşdırmalarla bağlı izahatının alınması məqsədi ilə həmin idarəyə dəvət edilib. Bu barədə Trend-ə Baş Prokurorluğun Mətbuat xidmətinin rəhbəri Eldar Sultanov məlumat verib.\nQeyd edək ki, Ə.İbrahimov kütləvi informasiya vasitələrində Milli Şuranın bəzi üzvləri tərəfindən ölkədə ictimai-siyasi sabitliyin pozulması, o cümlədən Bakı şəhərində və respublikanın digər bölgələrində seçki ərəfəsində iğtişaşlar törədilməsi ilə bağlı konkret tapşırıqların verildiyini bildirib.\nXatırladaq ki, Eldar Namazovun rəhbərlik etdiyi "EL" hərəkatı da Milli Şuraya daxildir.


Bronxial astmadan əziyyət çəkənlərin sayı niyə artır? | Faktor.az\n06:00 09.09.2019 Hit: 59\nEkspertlər əsas səbəb kimi ekologiyanın çirklənməsini və zərərli qidaları göstərirlər\nAtmosferin müxtəlif zərərli tullantılarla çirklənməsi hər il dünyada 4 milyon uşağın bronxial astmaya yoluxmasına yol açır. Trend-in məlumatına görə, ABŞ-ın Corc Vaşinqton Universitetinin mütəxəssisləri bu qənaətə gəlib. Qeyd olunur ki, bu rəqəm ümumilikdə bronxial astmaya yoluxma hallarının 20 faizini təşkil edir. Müşahidələr nəticəsində məlum olub ki, Şanxay şəhərində bronxial astmadan əziyyət çəkən uşaqların 50 faizə yaxını avtomobillərin havaya buraxdığı maddələrin təsirindən xəstələnib. Qeyd edək ki, hazırda dünyada bronxial astmadan 235 milyon nəfər əziyyət çəkir. Hər il 400 minə yaxın şəxs bu xəstəlikdən və onun fəsadlarından ölür.\nBəs görəsən astmadan əziyyət çəkənlərin sayının artmasının səbəbi nədir? Özümüzü bu xəstəlikdən necə qoruya bilərik? Valideynlər hansı məqamlara diqqət etməlidir?\nTibb üzrə ekspert, professor Adil Qeybulla deyir ki, bu xəstəlikdən əziyyət çəkənlərin sayının artmasının müxtəlif səbəbləri var. Əsas səbəblərdən biri genetik faktorlardır: "Yəni bronxial astma nəsildən-nəslə ötürülə bilən xəstəlikdir. Həmçinin uşaqlarda olan allergik və infeksion komponentlərin artması astmaya gətirib çıxara bilir. Həddən artıq süni qidaların qəbulu, geni modifikasiya olunmuş məhsullar və bütövlükdə qida rasionumuzun dəyişməsi allergiyalı xəstələrin sayını artırır. Allergiyalı hər bir xəstə bronxial astmaya asanlıqla yoluxa bilir. Digər tərəfdən, xroniki bronxitdən əziyyət çəkən şəxslərdə də astma yarana bilir. Orqanizmin immun sistemi burada mühüm rol oynayır. Çalışıb sağlam qidalanmaya meyllənməliyik. Marketlərdə satılan meyvə şirələri, qazlı içkilər, yağlar konsentrant tərkiblidir. Bu istiqamətdə ciddi iş görülməzsə, vəziyyət getdikcə çətinləşəcək. Çünki azyaşlı uşaqların bu qidalara meyli daha çoxdur. Ekoloji faktorlara gəlincə isə, havanın, suyun çirklənməsi bu xəstəlikdən əziyyət çəkənlərin sayını artırır. Böyük şəhərlərdə hava həddən artıq çirklənməyə məruz qalır. Bakıda bəzi avtomobillər texniki standarta cavab vermir ki, bu da ekologiyaya ciddi ziyan vurur. Siqaret çəkənlərin sayı günü-gündən artır. Xüsusilə qadınlar arasında bu hal geniş yayılıb. Bütün bu məqamlar son nəticədə bronxial astma xəstəliyindən əziyyət çəkən uşaqların sayını artırır".\nPediatr Kənan Qarayev deyir ki, astma bronxların allergik, infeksion xəstəliyidir: "Bu xəstəliyin yaranması 50 faiz genetik, 50 faiz isə qazanılmış faktorlarla bağlıdır. Xəstəlik özünü adətən uşaqların ilk yaşlarında büruzə verir. Əgər vaxtında lazımi tədbirlər görülməzsə, nəfəs daralmaları zamanla bronxial astmaya çevrilə bilir. Ekologiyanın korlanması, uşaqların qeyri-düzgün qidalanması, konservant tərkibli məhsullara üstünlük verilməsi son nəticədə uşaqların orqanizmində allergik fonun güclənməsinə səbəb olur. Bu xəstəliklər əsasən yaz və payız aylarında kəskinləşir. Əsasən hava-damcı yolları ilə gələn allergenlər uşaqların yuxarı və aşağı tənəffüs yollarında nəfəs darlığına səbəb olur. Xəstəliyin düzgün diaqnostikası edilib, səbəbi müəyyənləşdirilməlidir ki, müalicə düzgün qaydada aparılsın. Tozlu şəhərlərdə, tikinti gedən ərazilərdə, rütubətli yerlərdə bu xəstəliyin artma ehtimalı daha yüksəkdir. Çünki astmanın yaranmasının ən böyük faktorlarından biri tozdur. Toz qısa bir zamanda uşaqların yuxarı və aşağı tənəffüs yollarının spazmının yaranmasına və allergik fonun sürətlənməsinə şərait yaradır. Ona görə də valideynlər övladlarının qida rejiminə xüsusi diqqət etməlidir. Həmçinin həssas uşaqlar üçün oyuncaq və paltar seçərkən valideynlər diqqətli olmalıdır".\nHəkim-terapevt Məlahət Abbasova bildirdi ki, orqanizmə yad cisim düşdükdə, özünü müdafiə edir. Bu zaman bədəndə allergik reaksiyalar gedir: "Bu özünü burun axması, bədəndə səpkilər, boğulma formasında göstərə bilir. Bu, allergiyanın növündən asılıdır. Allergiya həm daxili, həm də xarici faktorlardan yarana bilir. Xarici faktorlardan yaranan allergiyanın əsas səbəbi ekoloji çirklənmədir. Ətraf mühit təmiz olmadığı üçün bu xəstəliyə yoluxanların sayı daha da artıb. Çirkli şəhərlərdə bu xəstəliklərdən əziyyət çəkənlərin sayı digərləri ilə müqayisədə daha çoxdur. Digər bir faktor isə qidalanma rejimidir. Bu gün valideynlər öz övladlarına müxtəlif fəst-fud restoranlarında müxtəlif süni qidalar yedirir. Süni qidalar astma bronxialın ən böyük yaranma səbəblərindən biridir. Ekoloji təsirləri azaltmaq demək olar ki, mümkün deyil. Amma övladlarımızın yediyi yeməklərə özümüz nəzarət edə bilərik. Hazır yeməklər, konservant tərkibli içkilərdən uşaqlarımızı uzaq saxlamalıyıq. Çünki bu məhsulların uzun müddət qalması üçün içinə kimyəvi qatqılar əlavə edilir. Bu kimyəvi maddələr sonradan orqanizmdə astma bronxiala gətirib çıxarır. İndi payız fəslidir. Havaların dəyişdiyi bir mövsümdə bu xəstəliklər daha da güclənir. Çünki insanın bədən temperaturu birdən-birə aşağı düşür. Valideynlər belə məqamlarda diqqətli olmalıdır. Əgər uşaqda astma bronxial varsa, mütləq vaxtlı-vaxtında müalicə olunmalıdır".


Bişkekdə görkəmli yazıçı, alim, pedaqoq Mir Cəlalın yubileyi qeyd edilib – Xalq.Az\nBişkekdə görkəmli yazıçı, alim, pedaqoq Mir Cəlalın yubileyi qeyd edilib\nXALQ.AZ məlumat verir ki, Qırğız Respublikasının Mədəniyyət, İnformasiya və Turizm Nazirliyi və Azərbaycanın bu ölkədəki Səfirliyimizin birgə təşkilatçılığı ilə Qırğız Respublikasının Abdılas Maldıbayev adına Milli Akademik Opera və Balet teatrında görkəmli Azərbaycan ədibi və mütəfəkkiri Mir Cəlalın 110 illiyi münasibətilə təntənəli yubiley gecəsi və qala-konsert keçirilmişdir.\nQırğız Respublikasının A.Maldıbayev adına Milli Akademik Opera və Balet teatrının direktoru, Qırğızstanın əməkdar mədəniyyət xadimi Bolotbek Osmonov tədbiri açaraq, Səfirliyimizlə sıx əməkdaşlıqla rəhbərlik etdiyi teatrda keçirilən yubileylərin iki qardaş xalqın daha da yaxınlaşmasına xidmət etdiyini qeyd etdi.\nSonra çıxış edən Qırğız Respublikası Mədəniyyət, İnformasiya və Turizm nazirinin müavini Aynura Temirbekova növbəti dəfə belə böyük tədbirin Bişkekdə keçirilməsinə və son vaxtlar iki qardaş ölkənin mədəniyyət sahəsində əlaqələrinin inkişafına xidmət edən fəaliyyətinə görə Azərbaycan Respublikasının Qırğız Respublikasında Səfirliyinə təşəkkürünü bildirdi. O, Mir Cəlal böyük yazıçı, mütəfəkkir və pedaqoq, görkəmli ədəbiyyatçı olaraq Azərbaycanda xüsusi yeri olduğu kimi, bütün türk dünyasında, eləcə də Qırğızstanda da ehtiramla dəyərləndirildiyini qeyd etdi.\nNövbəti çıxış edən Azərbaycan Respublikası Milli Məclisinin deputatı Cavanşir Feyziyev görkəmli alim Mir Cəlalın Azərbaycanda ədəbiyyatşünaslığın yaradıcısı olduğunu vurğuladı. O, görkəmli alim, böyük müəllim, mütəfəkkir yazıçının ədəbi janrın bütün növlərindən məharətlə istifadə edərək dövrünün aktual məsələlərini gündəmə gətirmək bacarığından söhbət açdı. Deputat vurğuladı ki, Çingiz Aytmatov qırğız xalqını necə hiss edirdisə, Mir Cəlal da yaşadığı dövrün ictimai-siyasi ziddiyyətlərini, öz xalqının arzu və duyğularını eləcə yüksək sənətkarlıqla təsvir etmiş, bütün yaradıcılığında milli-mənəvi dəyərlərin qorunmasını təbliğ etmiş və şəxsi həyat nümunəsi ilə bu dəyərlərə sadiqliyini sübut etmişdir.\nQırğızstanın xalq şairi Mar Bayciyev çıxışında özünün Mir Cəlalın tələbələrindən biri olduğu ilə fəxr etdiyini qeyd etdi. O, ədibin dövrünün aktual məsələlərinə biganə qalmadığını, cəmiyyətdə baş verənlərin onu düşündürdüyünü göstərən əsərlərin cəmiyyət üçün əvəzsiz olduğunu dedi. Ədəbiyyatın insanları yaxınlaşdırdığı, hazırkı dövrün çağırışlarına tab gətirmək üçün qardaş xalqların mədəni əlaqələrinin möhkəmləndirilməsinin və bir-birinin problemlərinin həllində yaxından iştirak etməsinin vacibliyi qeyd olundu. Mar Bayciyev Dağlıq Qarabağ probleminin Azərbaycan xalqı ilə yanaşı Qırğız xalqının da ürəyini ağrıtdığını söylədi.\nAzərbaycan Respublikasının Qırğız Respublikasında Fövqəladə və Səlahiyyətli səfiri Hidayət Orucov görkəmli Azərbaycan ədibi, alimi və mütəfəkkiri Mir Cəlalla bağlı özəl xatirələrini bölüşərək, müəllimi ilə şəxsi ünsiyyətin həyatında xüsusi rol oynadığını vurğuladı. O, bildirdi ki, Mir Cəlal böyük yazıçı, görkəmli alim, tarixin və dövrünün toxunulmamış mövzularını tədqiq etmiş mütəfəkkirdir, bir çox nəsillər üçün əvəzolunmaz pedaqoqdur və çoxşaxəli fəaliyyət dairələrindən yalnız birində əldə etdiyi nailiyyət və tapıntıları Mir Cəlalın Azərbaycan tarixində əbədi olaraq görkəmli yerini tutmasına kifayət edərdi. Səfir Mir Cəlalın ədəbi yaradıcılığı barədə fikirlərini bölüşərək, onun Azərbaycan nəsrini yeni səviyyəyə yüksəltdiyini, öz dəsti-xətti ilə rövnəqləndirdiyini söylədi. Diplomat qeyd etdi ki, belə miqyaslı, görkəmli fəaliyyətinə baxmayaraq ədib özünün ən böyük əsərinin ailəsi olduğunu deyirdi və hazırda Mir Cəlalın övladları, nəvələri və nəticələri Azərbaycan elminin, mədəniyyətinin, təhsilinin, dövlət idarəçiliyinin və cəmiyyətinin fəal iştirakçılarıdırlar.\nSəfir sonda Mir Cəlal işığına toplaşanlara minnətdarlığını bildirdi. Yubiley tədbiri Qırğızstanın əməkdar artisti R.Osmonaliyevin rəhbərlik etdiyi A.Cumaxmatov adına Akademik simfonik orkestri müşayiət etdiyi möhtəşəm Qala-konsertlə başa çatdı. Azərbaycanın əməkdar artistləri Aqşin Abdullayev və Nərgiz Kərimovanın, Qırğızstanın əməkdar artistləri Asel Bekbayeva, Aybek Saralayev, Tilek Naymanbayev, Bakıt Ibıkeyev və solist Almaz İstambayevin ifasında Azərbaycan və Qırğız bəstəkarlarının, eləcə də klassik Qərb musiqisi əsərlərindən nümunələr səsləndirildi. Qırğız-Türkiyə “Manas” Universitetinin Türk Dünyası Orkestri və solistləri Azərbaycanın bəstəkar və xalq musiqilərini təqdim etdi.\nTədbirdə Qırğız Respublikasının Hökumətinin üzvləri və digər rəsmilər, deputatlar, Qırğızstanda akkreditasiya olunmuş səfirliklərin və beynəlxalq təşkilatların nümayəndəliklərinin rəhbərləri və əməkdaşları, görkəmli elm, mədəniyyət, ədəbiyyat xadimləri, ictimaiyyətin tanınmış üzvləri, soydaşlarımız və KİV nümayəndələri, o cümlədən “Azərbaycan Televiziya və Radio Verilişləri” Qapalı Səhmdar Cəmiyyətinə və Azərbaycanın İctimai Televiziya və Radio Yayımları Şirkətinin Mərkəzi Asiya üzrə xüsusi müxbirləri iştirak edirdilər.\nÖncəki xəbər “Myshops”da istehlakçı hüquqları belə pozulur- ŞİKAYƏT\nSonraki xəbər Azərbaycan elminə ağır itki-Prezident təqaüdçüsü vəfat etdi


A Telefon Tracker Pulsuz Online istifadə edərək uşaqlar Safeguard\nOn: Aug 03Author: adminKateqoriyalar: Android, Cell Phone Spy, Cell Phone Tracking, Əməkdaşı Monitorinq, Mobile Spy Install, IPhone, iPhone 5s Spy Software, Mobil Telefon Monitorinq, Mobile Spy, Mobile Spy Online, Internet istifadə Monitor, Parental Control, Spy Facebook Messenger, Android üçün Spy, IPhone üçün Spy, Spy iMessage, casus Mobile Smartphone, Zənglər haqqında Spy, SMS Spy, Spy Skype, Spy Viber, Spy WhatsApp, Track GPS Yer No Comments\nGone bu gün istifadə uşaqlar bir telefon olmadan çıxmaq zaman var. Bu gün hər bir məktəb və kollec tələbələri və hətta uşaq mobil telefon istifadə bilirik. Belə gənc nəsillər texnologiya inkişaf ilə, eləcə də sosial şəbəkə üçün açıqdır və Smartphone gələn. Hazırda, texnologiya bizə bir şey və hər şeyi edir. gənclərin arasında Smartphone artan populyarlıq ilə, valideynlərin narahatlıq çox artır. gənc uşaqlar online baş verən bir çox zərərli fəaliyyətinin bir qurbanı olmaq üçün görünür, çünki bu. valideynlərin bu artan narahatlıq son gətirmək üçün çox var telefon tracker pulsuz online.\nmobil telefon takipçileri Adı:\nA mobil telefon tracker əsasən iki növ edir. Bir online tracker hər hansı bir Smartphone izlemek üçün online istifadə edə bilərsiniz bir sistemdir. İkinci növ hər hansı bir telefon yükləyə bilərsiniz bir telefon izleme app və ya proqram deyil. Belə sistemləri də xoşuma gəldi və insanlar tərəfindən nifrət edilir. Lakin, Bu qədər qorunması uşaqlar narahat edir kimi heç bir şübhə əla vasitədir. telefon tracker ən ümumi xüsusiyyət, xüsusi istifadəçi yeri bilərək. Bu itirilmiş və ya şəxsin yeri tapmaq üçün əgər qaçırılan əgər bu sistemlərin bir telefon spot böyük deməkdir. Lakin, müvafiq məlumat almaq üçün onların telefonlar və iş işə əmin etmək lazımdır.\nətraflı hesabat almaq\ntelefon takipçileri gəlməsiylə birlikdə Smartphone istifadə edərək, sizin uşaq çəkinmək üçün heç bir ehtiyac yoxdur. Sizin uşaq bir mühüm problem qarşısında duran şübhəli Əgər bir casus telefon tracker köməyi ilə eyni tapmaq üçün ən yaxşı. Bu vaxt uşaqların çoxu problemləri haqqında danışmaq imtina görülür. Hallar o / o alkoqolizm və ya depressiya qurbanı oldu ki, yarana və ya narkotik daxil deyil bilər. Hər hansı bir davranış dəyişiklik uşaq almaq üçün ən yaxşı mənbə qeyd edilərsə aşkar hər şey onun / onun mobil telefon. Uşağınızın mobil telefon istifadə download hər yeniləmə əldə başlamaq üçün telefon tracker pulsuz online hazırda.\ntelefon tracker təklif Benefits\nBir online telefon tracker quraşdırılması və istifadəsi asandır. Eyni PC və ya telefonunuzda quraşdırılmış almaq sonra nə etmək lazımdır bütün öz bir haqq-hesab yaratmaq və hədəf telefon nömrəsini daxil edir. Bu hədəf telefon bazasında dərhal sizi yönlendirir. İnformasiya bütün gedən və gələn zəng bilmək olacaq, istifadəçi tərəfindən göndərilən və qəbul bütün mesajları, bütün ani mesaj göndərdi və sosial media platformaları və daha çox istifadə aldı. Üstəlik, Bir online telefon tracker hədəf cihaz ərizə və proqramları üzərində tam nəzarət almaq üçün sizə imkan verir. Belə bir sistem də silinmiş mesaj alanda imkan verir.\nBəzi yüksək keyfiyyətli telefon tracker pulsuz online Siz istifadəçi tərəfindən göz bütün links keçirmək üçün imkan verir, sonra hədəf cihaz internet istifadə nəzarət. bu sistemlərin pulsuz üçün mövcuddur, belə ki,, Bu uşaq bütün fəaliyyətini bilmədən səmərəli seçimdir. Belə, Bu gün bir telefon tracker download və pulsuz stress qalır.\nSiz yükləyə bilərsiniz: A Telefon Tracker Pulsuz Online istifadə edərək uşaqlar Safeguard\nPulsuz mobil telefon izleme, Gps telefon tracker, Phone tracker app, phone tracker free download, Phone Tracker Free Online, phone tracker free trial


Polisə şikayət edən arvadını və 35 günlük körpəsini amansızlıqla qətlə yetirdi — MƏHKƏMƏ '; // item += '\nPolisə şikayət edən arvadını və 35 günlük körpəsini amansızlıqla qətlə yetirdi — MƏHKƏMƏ\n“Ölkə.Az” xəbər verir ki, bu gün Gəncə Ağır Cinayətlər Məhkəməsində hakim Faiq Mahmudovun sədrliyi ilə baş tutan prosesdə prokuror ittiham aktını elan edib.\nBuna səbəb isə mütəmadi olaraq əri tərəfindən döyülən qadının ondan polisə şikayət etməsi olub. Arvadının şikayəti əsasında inzibati qaydada məsuliyyətə cəlb edilərək 500 manat cərimə olunmasını Rafiq Ələkbərov Kamilə Məmmədovaya bağışlamayıb. O, qadından qisas almaq üçün onu və körpə qızını öldürmək fikrinə düşüb.\nBu dəhşətli mənzərə Kamilə Məmmədovanın birinci nikahdan olan 5 yaşlı qızı Fatiməningözləri önündə baş verib.


KÜR » Saytın arxivi » LAYİHƏNİN TƏQDİMAT MƏRASİMİ\nDigər keçidlər:\tSayğac\tZiyarətçilərimiz\t25Noy\nLAYİHƏNİN TƏQDİMAT MƏRASİMİ\nNoyabrın 13-də Sahil bulvar kompleksinin geniş akt zalında Ümumdünya Təbiəti Mühafizə Fondu Azərbaycan Respublikasının Ekologiya və Təbii Sərvətlər Nazirliyi ilə birgə “Cənubi Qafqaz ölkələrində meşə ekosistemlərinin transformasiya yolu ilə iqlim dəyişmələrinə qarşı dözümlülüyünün artırılması” layihəsinin təqdimat mərasimi keçirmişdir.\nŞəhər İcra Hakimiyyəti Başçısının aqrar məsələlər üzrə müavini Zakir Rzayevin, Meşə mühafizəsi və bərpası müssisəsinin mütəxəsislərinin, digər rəsmi və ictimai qurumların nümayəndələrinin təmsil olunduğu tədbiri Ümumdünya Təbiəti Mühafizə Fondunun Azərbayacan bölməsi üzrə direktoru Elşad Əsgərov açdı. O, ilk öncə fondun yaranması barədə məlumat verərək bildirdi ki, Ümumdünya Təbiəti Mühafizə Fondu ötən əsrin 60-cı illərində Almaniyada təsis olunub. Təbiətdə və ekologiyada baş verən iqlim dəyişiklikləri və digər kataklizmlər dünyanın hər bir yerində olduğu kimi bu ölkədə də kəskin fəsadlara səbəb olur, meşə və hevanlar aləmi məhv olmaq təhlükəsi ilə üz-üzə qalırdı. Fond loqotip kimi Çindən bu ölkəyə gətirilmiş ayıya bənzər pandanı seçdi. Çünki bu heyvan məsum, müdafiəyə ehtiyacı olan canlı təsirini bağışlayır. Hazırda dünyanın 130 ölkəsi bu fondla əməkdaşlıq edir. Fondun 5 milyon nəfər tərəfdaşı vardır. Orada 4 min nəfərdən çox əməkçi çalışır.\nNatiq onu da qeyd etdi ki, fondun əsas məqsədi meşələrin bio müxtəlifliyini qorumaq və bərpa etmək, sularda, okeanlarda, dənizlərdə kəskin iqlim dəyişiklikləri nəticəsində baş verən təhlükələrin qarşısını almaqdır. Fond tərəfindən hazırlanmış “Qırmızı kitab”a 40-a yaxın məməli heyvanın adı salınıb. Bu isə son illər nadir heyvanların insan təsiri və iqlim dəyişikləri nəticəsində getdikcə məhv olması deməkdir. Məhz ona görə də fond artıq Cənubi Qafqazda, o cümlədən onun dilbər guşələrindən olan Azərbaycanda da müxtəlif layihələr hazırlayıb həyata keçirir.\nBu gün sizə təqdim etdiyimiz layihə 2011-ci ildə hazırlanmışdır. Məlum olduğu kimi, dünyanın bitki zənginlyinə görə seçilən 35 bölgəsindən biri də məhz Cənubi Qafqazdır. Burada 6500 dən çox ali bitki, 400-ə yaxın quş növü var. Həmçinin dünyanın heç bir yerində bu bölgədəki kimi təbii meşələr yoxdur. Qafqaz həmçinin biomüxtəlifliyinə və zənginlyinə görə Cənubi Amerikanın Amazon hövzəsi ilə eyniləşdirilir.\nBiz layihə üzrə respublikanın Ağsu və Yevlax rayonlarının ərazilərini seçdik. Hazırda Kür çayının sol sahilində, vaxtı ilə təbii meşə örtükləri olmuş ərazidə yeni qarışıq meşələr salmağa üstünlük verdik. Çünki eynicinsli meşələr və ağaclar iqlim dəyişiklikləri zamanı məhv olur. Ancaq müxtəlif cinsli ağac növləri isə məhv olan ağacların yerini tutur və nəticədə ekoloji tarazlıq bərpa edilir.\nSonra Almaniya Federal Nazirliyinin Ətraf Mühit, Təbiətin Mühafizəsi və Nüvə Təhlükəsizliyi üzrə bölməsinin nümayəndəsi Mattias Lixtenberq, ÜTM-nin Gürcüstan regional rəhbəri Malxaz Dzneladze öz ölkələrinin bu sahədəki təcrübəsindən danışdılar. Gürcü qonaq şəhərimizin Kür çayı boyunun əsrarəngiz gözəlliyini yüksək dəyərləndirdi və burada salınmış Bulvar kompleksinə heyranlığıını gizlətmədi.\nTəqdimat mərasimi ağac əkmə aksiyası ilə başa çatdı.\nMüəllif: jurnalist, 17:20 Sizin ismarıc


“Biz bu günə başımız daşdan-daşa dəyərək gəlmişik” - Kənan Quluzadəylə MÜSAHİBƏ / FOTOLAR\n10:53 19 Noyabr 2018\nBu dəfə müsahibimiz Dövlət Turizm Agentliyinin mətbuat katibi Kənan Quluzadədir.\nMetbuat.az Kənan Quluzadəylə olan müsahibəni təqdim edir:\n- Uşaqlıq illəriniz, böyüdünüz yerdən danışaq…\n- 1976-cı ildə Göyçayda anadan olmuşam. Mənim bütün xatirələrim, yuxularım Göyçayla bağlıdır. Çünki qohum və dostlarımın əksəriyyəti orada yaşayır. Ailədə iki övladıq, bir bacım var. Atamın kəndi Qaraməryəm, anamın kəndi isə Çaxırlıdır. Valideynlərimin hər ikisinin ixtisası müəllim olub. Lakin atam partiya məktəbini bitirəndən sonra partiyada işləyib, daha sonra Göyçayda maarif müdiri, məktəb direktoru olub.\n- 9-cu sinfə kimi Göyçayda oxumuşam. 1991-ci ildə Bakı-Avropa Liseyinə daxil olduğum üçün Bakıya gəldim. Valideynlərimdən uzaqda, 10, 11-ci sinifləri burada oxudum. 11 illik təhsil dövrümdə cəmi bir dənə 4-üm olub. Onu da 5-ci sinifdə Tarix dərsindən almışam. Dərslərin hamısını 5-lə oxuduğum üçün özəl Azərbaycan Universitetinə imtahansız daxil olmuşam. Həmin il də Bakı Sosial İdarəetmə və Politologiya İnstitutuna (indiki Prezident yanında İdarəçilik Akadimiyası) qəbul olunmuşam. Lakin məktəbi bitirəndə qızıl medal ala bilməmişəm. Çünki hökumət həmin il qızl medalı ləğv etmişdi.\n- O yaşda valideynlərinizdən uzaqda, tək yaşamaq çətin deyildi?\n- Əksinə, çox maraqlı idi. 1990-cı illərin əvvəllərində Azərbaycan çox maraqlı bir yer idi, çünki özü dəyişirdi. Yadımdadır, o zaman mən Badamdar qəsəbəsində yaşayırdım, məktəbimiz isə Gənclikdə idi. O vaxt Milli Məclisin yanından keçəndə atışma səsi gəlirdi. Bizim yaşadığımız qəsəbədə hərbi şəhərcik vardı. İndi qapını açanda küçədən xarici avtomobillər keçir, o vaxt tanklar keçirdi. Həmin dövr həyatda özümü tək axtarmağıma şərait yaratdıqları üçün valideynlərimə təşəkkür edirəm.\n- 1980-1990-cı illərlə bağlı xatirələrinizdə nələr qalıb?\n- 1988-ci ildə Göyçayın Şahmat komandasıyla birlikdə Belarusa getmişdik. Orada Moskvadan, Sankt-Peterburqdan, Bakıdan və digər pataxt şəhərlərdən məktəblərarası şahmat komandaları iştirak edirdilər. Biz Göyçay komandası olaraq həmin yarışda birinci yerə çıxmışdıq. Qarabağ münaqişəsi başlayandan sonra qəlizləşmə oldu. Birincisi, çatışmazlıqlar çox idi, qidadan tutmuş dərmana kimi heç nə tapmaq olmurdu. Birdən-birə hamı kasıblaşmışdı, çox çətin dövr idi. Bizdən 2-3 yaş böyük dostlarımız, yaşıdlarımız, gözümüzün qabağında böyüyən uşaqlar, qohumlarımız şəhid olurdular. Əslində, 70-ci ilin ortalarında anadan olmuş uşaqların erkən gənclik dövrü bir az qəliz olub. Hamının başı münəqişənin həllinə, çörək qazanmağa qarışmışdı. Heç kim bizimlə maraqlanmırdı. Biz də elə bir şəraitdə böyüyür, özümüzə yol tapırdıq. Ona görə, bizim nəslin uşaqları çox möhkəmdir. Çünki biz bu günə başımız daşdan-daşa dəyərək gəlmişik.\n- Universitet illərinizdən danışaq. Bildiyimiz qədərilə, bir neçə ali təhsiliniz var...\n- Liseyi bitirdiyim il iki ali məktəbə daxil oldum. Beynəlxalq hüquq üzrə Azərbaycan Universitetində təhsil almağa başladım. Lakin universitetin 3-cü kursuna qədər oxudum. Gördüm ki, hüquq mənlik deyil. 1993-cü ildə parelel olaraq Politologiyaya daxil oldum, 1999-cu ildə isə magistr təhsilimi bitirdim. Bundan başqa, bir sıra beynəlxalq təhsilim var. Yəni, təhsillərim çoxdur, amma ixtisasım politoloqdur. Siyasi strategiya və milli təhlükəsizlik üzrə politoloqam. Əslində, politologiya və hüquq valideynlərimin arzusu idi. Onlar istəyirdilər ki, hüquqşünas olum. Atam cavan yaşda dünyasını dəyişib, bu, daha çox onun arzusu idi…\n- Hərbi xidmət dövrünüzdən danışaq...\n- Hərbi rütbəm leytenantdır. Mənim komandirim Azərbaycanda çox tanınan biri - Üzeyir Cəfərov olub. Üzeyir müəllim o vaxt polkovnik-leytnant idi, mən isə briqadada təlimatçı idim. Bu institut dövründə olub. Lakin əlillik keçirdiyim üçün vətənə olan xidməti tam yerinə yetirə bilmədim. Qəza keçirdiyimə görə, bu gün sol əlim tam işləmir.\n- Juranlistikaya 1993-cü ildə gəlmişəm. 11-ci sinfin axırlarından artıq yazmağa başlamışdım. 11-ci sinifdə oxuyanda “Aydınlıq” qəzetində işləyirdim. İlk jurnalist vəsiqəmi orada almışam. Həmin qəzetdə siyasi şərhçi idim. Ümumiyyətlə, 1993-1995-ci illər gənclərin özünü sübut etməsi üçün yaxşı vaxt idi. Yazırdım, siyasətlə məşğul olurdum, gənc fəal idim, partiyalarda, gənclər təşkilatında, natiqlik məktəbində oxuyurdum. Özümü ictimai həyata hazırlayırdım. 1995-ci ildə peşəkar jurnalist kimi fəaliyyətə başladım. Şərq Agentliyi ilk peşəkar iş yerim oldu. Burada İqtisadiyyat şöbəsinin müdiri idim. Uzun illər neft və qaz sənayesi haqqında yazırdım. Neft və qaz mənim üçüncü təhsilim olub. Sonra Moskvada nəşr olunan Amerika və Rusiyanın birgə layihəsi olan jurnalda bir müddət baş redaktor işlədim. 1998-ci ildə Azərbaycana qayıtdım. ORT kanalının müxbiri kimi işləməyə başladım. Daha sonra 9 il ərzində “İnternews Azerbaijan” təşkilatında prodüser, istehsalat üzrə direktor, aparıcı və jurnalist kimi işlərdə çalışdım. Paralel olaraq “Zerkalo” qəzetində şöbə müdiri, redaktor idim. Növbəti dəfə uzun müddət işlədiyim mətbu orqanı “Каспiй” qəzeti olub. 2007-2012-ci illərdə həmin qəzetinin rus dili bölməsində baş redaktor müavini olmuşam. Bizim daha sonra böyük bir layihəmiz oldu – “Baku Post” qəzeti. Bu qəzet pulsuz paylanan yeganə ictimai-siyasi qəzet idi.Daha sonra “Baku Post” saytında çalışdım. Buradakı fəaliyyətim 3 il çəkdi. Sonradan məni “ASAN Radio”nun baş redaktor vəzifəsinə çağırdılar. Emin Musəvi ilə “ASAN Radio”nun qurucularından olduq. Sonra bir sıra televiziya və saytlarda çalışdım. Artıq il yarımdır ki, turizm sahəsində mətbuat katibi kimi fəaliyyət göstərirəm. Son dövrlərə qədər Milli Turizm Təbliğat Bürosu idi, indi Turizm Agentliyidir. Fəaliyyətim dövründə bir müddət müəllim olaraq çalışmışam. Bakı Dövlət Universitetinin Jurnalistika Fakültəsində dərs demişəm. Hüquqdan qaçsam da, burada tədris etdiyim fənnin adı “KİV-in hüquqi tənzimlənməsi” idi. Bir çox beynəlxalq və yerli mükafatlarım var (“Humay mükafatı”, Parma (İtaliya) festivalının mükafatı. Avrasiya Televiziya və Radio Akademiyasının həqiqi üzvüyəm. Yəni, qocalanda yazmağa nəsə var (gülür). 17 yaşımdan işləməyə başalmışam, özümü formalaşdıran biri olmuşam.\n- Bir az da ailənizdən danışaq...\n- Evliyəm, 2 övladım var. Qızım M.V.Lomonosov adına Moskva Dövlət Universitetinin Bakı filialının 1-c kursunda oxuyur. Oğlum isə 9-cu sinfə gedir. Həyat yoldaşımın tibb sahəsində təhsili var, lakin bu vaxta kimi bir gün də olsun işləməyib. Çünki tez tanış olub, tez evlənmişik. 19 yaşında tanış olub, 23 yaşında evlənmişik. 24 yaşımızda artıq 1 övladımız vardı. 3 ildən sonra digər övladımız oldu. Yoldaşım uşaqlarımıza vaxt ayırdığı üçün işləyə bilmədi. Çünki evin bütün daxili məsələləri onun üzərində idi. Ailəmlə birlikdə vaxt keçirməyi çox sevirəm. İşdən çıxan kimi evə gedən insanam. Əlbəttə ki, hər birimizin müəyyən bir cavanlıq dövrü olub. Yaş ötdükcə başa düşürsən ki, ev və iş qrafikini doldurmaq həm maraqlı, həm də rahatdı.\n- Olub, bir ara məşğul olmuşam. 10 il bundan əvvəl bir kafem vardı. Fikirləşirdim ki, biznesə keçəcəm. Şəxsi biznesdə hər şeyə çox ciddi nəzarət etmək lazımdır. Onu hansısa bir işlə paralel etmək qeyri-mümkündür. Diqqətin yayınan kimi biznes dağılır. Bu səbəblə, seçim edib, jurnalistikada qaldım. İndi də jurnalistikadan aralanmışam, amma çox uzağa getməmişəm, mətbuat katibiyəm. Atamın bir sözü vardı: “Dünya dağılsa da, əlimdən qələmimi məndən heç kim ala bilməz”. Bizim də sənətimiz qələmdir.\n- Turizm sahəsi jurnalist fəaliyyətiniz dövründə kənardan necə görünürdü, indi bəs necədir?\n- Mən siyasi jurnalist olmuşam. Düzü, iqtisadiyyat şöbəsinin müdiri olmuşam, iqtsadiyyatdan çox yaxşı başım çıxır, amma maraq dairəm başqa olub. Məni həmişə xarici siyasət maraqlandırıb. Fəaliyyətim dövründə redaktor, baş redaktor olduğum üçün, bütün sahələrlə, eləcə də turizmlə maraqlanmışam. Sadəcə müəyyən bir dövr jurnalistikadan kənarlaşmaq istəmişəm. Bilirsiniz, mən işə köləlik kimi baxmıram. İş mənim üçün maraqlı da olmalıdır. Evdə də buna görə məni qınayırlar. Milli Turizm Təbliğat Bürosu yarananda məni ora dəvət etdilər. Necə olacağı ilk günlər mənim üçün sual altında idi. Amma indi işə tələsirəm. İşimdən xoşum gəlir. Gənc, kreativ kollektivimiz var, onların enerjiləri boldur. Oradakı bir-iki nəfər yaşlı insanlardan biri də mənəm. Hətta işdə bəzən mənə zarafatyana “əmi” də deyirlər. Çalışıram ki, onlardan geri qalmayam. Bu gün mən işimdən zövq alıram.\n- Bu gün kimlər turizm şirkəti yarada bilər?\n- Turizm sahəsində 2015-ci ildə Cənab Prezidentin qərarıyla lisenziyalar ləğv edilib. Bu gün hər bir insan xüsusi icazə olmadan turizm sahəsində fəaliyyət göstərə bilər. Son rəqəmlərə görə, bazarda turizmlə məşğul olan 2000-dən çox şirkət var. Əslində, bu rəqəm çoxdur. Məsələni sistemləşdirmək istəyirik. Bu gün hər hansı bir insan kompüter qarşısında oturub, turizm şirkəti adıyla öhdəliklər götürür, çox vaxt da əməl edə bilmir. Turist ölkəsinə qayıdan zaman həmin turizm şirkəti haqqında yox, Azərbaycan haqqında mənfi düşünür. Nəticədə, hamımıza ziyan gəlir. Turizm şirkətləri mütləq kateqoriyalara ayrılmalı, bu sahədə intizam yaradılmalıdır. Hamı məsuliyyətini dərk etməlidir. Burada kadr potensialı, vergidən yayınma məsələləri var. Turizm tam açıq bir sahədir. Biz də dövlət qurumu olaraq həmişə biznesin yanındayıq. Çalışırıq ki, vergilərlə bağlı güzəştlərin tədbiq olunamsını təmin edək. Xüsusən də, azbüdcəli turizmi inkişaf etdirən şirkətlər üçün dövlət xətti ilə kreditlərin ayrılmasını müzakirə edirik. Bütün şəraiti yaratmaq istəyirik. Bu gün turizm sahədində peşəkarların sayı azdır. Bu da bizim üçün ciddi siqnaldır. Çünki tələbat böyüyüb, peşəkar səviyyədə təkliflərimiz çox zəifdir. Turizm sahəsi üzrə təhsil sistemində böyük islahatlar keçiriləcək, bu səbəblə beynəlxalq trenerlər gətiriləcək.\n- Bir müddət öncə “Take another look” başlıqlı yeni milli turizm brendimiz təqdim olundu. Təqdimatdan sonra yeni brend sosial şəbəkədə müzakirə mövzusuna çevrildi. Məsələyə münasibətiniz necədir?\n- Yeni turizm brendiylə bağlı müsbət və mənfi reaksiyalar var. Hətta yazılış qaydasını və rəngini hansısa brendə bənzədənlər də mövcuddur. Brendin fəlsəfəsi çəkilmiş şəkil deyil, onun böyük bir konsepsiyasıdır. Brend Azərbaycanda istifadə üçün nəzərdə tutulan bir şey deyil. Bu, xarici bazarlara tuşlanıb. Marketoloqlar bu brendin hansı bazarlarda necə işləniləcəyini öncədən öyrəniblər. Yeni brendin arxasında elm, marketinq araşdırmaları dayanır. Hansısa bir dairə və yarımdairəni çəkməklə iş bitmir. “Take another look” bir fəlsəfi yanaşmadır. “A” hərfində olan iki inteqrasiya Azərbaycanın fərqliliyinin zənginliyini, yaxud zənginliyinin fərqliliyini göstərməkdir. Azərbaycan özündə bir şox şeyləri cəmləşdirib. Azərbaycanda hər şeyin kontrastı və ahəngliyi var. Onları kontrastı göstərmək üçün yol tapmaq lazım idi. Biz də iki linzanı birləşdirib, onun kontrastın göstərdik. Tənqidə çox açıq bir qurumuq. İstəyirik ki, cəmiyyətə yaxın olaq.\n- Niyə “Land of fire” deyil də, “Take another look”?\n- Biz “Land of fire”ni inkar etmirik. “Fire”nin özündən element kimi istifadə edirik, amma əsas element kimi yox. “Land of fire” ilə sənin turizmini alan yoxdur. Var, amma azdır. Sadəcə tanıyan alır. Bizim üçün “Fire” - Novruz, “Flame Towers, Atəşgah, Yanardağ, tarixi alovumuz deməkdir. Xarici üçün isə “Fire” münaqişə deməkdir. Bundan əvvəl də Azərbaycanın turizm sahəsində brendi vardı. Brendin şəklində dəniz, günəş, neft qurğusu idi. Neft qurğusunun şəkli turist cəlb edə bilməz…\n- Dövlət Turizm Agentliyinin qarşıdakı hədəfləri nələrdir?\n- 2016-cı ilin sonlarında Cənab Prezident tərəfindən “Yol xəritəsi” imzalanıb. “Yol xəritəsi”ndə turizmin inkişafıyla bağlı işlər göstərilib. Orda olan hədəflər və yeni turizm strategiyasına görə, hədəf 2020-ci ilə qədər turistlərin sayını 4 milyona çatdırmaqdır. Yaxın 10 ildə hədəf isə turizmin Azərbaycanda neft və qaz sənayesindən sonra ikinci böyük sənayesinə çevrilsin. Bu, təxminən ümumdaxili məhsulun formalaşmasında 10% deməkdir. Ən böyük vəzifələrdən biri də turistləri gətirməklə yanaşı, onları məmnun olaraq yola salmaqdır.\n- Paxtaxtın mərkəzində üzərində ərəb yazıları olan, ərəb dilində mahnıların səsləndirildiyi restoranlara münasibətiniz necədir?\n- O, bir az müzakirə olunası məsələdir. Təbii ki, bu, biznesdir. Həmin şəxsin pulu ondan çıxır. Ancaq ərəb mahnıları, ərəb mətbəxi olsun, amma ərəb Azərbaycandan gedəndə də özüylə buranın bir hissəsini aparsın. Ərəb turisti mədəni irsi, tarixi, milli xüsusiyyətləri yüksək olan ölkəyə gəlir. Biz zəngin xalqıq. O, Azərbaycandan bizim bir hissəmizi aparmalıdır. Ona görə, ərəb musiqisini qoşan insanlar heç olmasa fasilələrdə Azərbaycan musiqisini qoşmalıdırlar. Onlara öyrətmək lazımdır ki, Azərbaycana gələndə, özləri özlərindən dincəlsinlər. Bizim mətbəximizdən həzz alsınlar.\n- Metbuat.az çox maraqlı saytdır. Burada sizin fərqli layihələriniz var. Müsahibələr, canlı yayımlar... Görünür, burada peşəkar və kreativ insanlar işləyir. Dəvətiniz üçün də təşəkkürümü bildirirəm. Çoxdandır özümdən danışmırdım. Heç danışacaq adam da yox idi. Çünki bu yaşa qədər yanında olan insanlar hər şeyi bilirlər. Çox istərdim ki, azərbaycanlılar çox səyahət etsinlər. Bizim üstün cəhətlərimizdən biri, qonağı yaxşı qəbul etməyimizdir. Başqa bir millətdən soruşsan ki, Azərbaycan nə ilə fərqlənir? Deyəcək ki, qonaqpərvərdir. Biz qonaq gələndə evimizdəki ən yaxşı şeyləri ona təklif edirik. Belə də davam edək, çünki qonaqlarımzı çox olacaq. Təbii ki, onlar dəvətli qonaqlar olacaqlar.\nKənan Quluzadə Turizm müsahibə Xəyalə Məmmədova


Saatlıda 6 ayda süni mayalanma yolu ilə 2371 baş buzov alınıb - AZƏRTAC – Azərbaycan Dövlət İnformasiya Agentliyi\nSaatlı, 4 avqust, Mahir Babayev, AZƏRTAC\nSon illər rayonda mal-qaranın cins tərkibinin yaxşılaşdırılması istiqamətində də xeyli iş görülüb. Bu məqsədlə xarici ölkələrdən yüzlərlə ətlik və südlük istiqamətli düyələr gətirilir, süni mayalanma məntəqələrinin şəbəkəsi genişləndirilir.\nRayon Statistika İdarəsindən AZƏRTAC-ın bölgə müxbirinə bildiriblər ki, hazırda rayonda 7 süni mayalanma məntəqəsi fəaliyyət göstərir və ötən il bu məntəqələrin mütəxəssisləri tərəfindən mayalanma aparılmış 2740 baş inəkdən car ilin 6 ayı ərzində 2375 baş buzov alınıb. Bu, ötən ilin eyni dövrü ilə müqayisədə 450 baş çoxdur. Bu da hər 100 inəyə 87 baş bala deməkdir.\nQeyd edək ki, süni mayalanma yolu ilə alınan buzovlara görə maldarlara 237 min 100 manat subsidiya ödənilib.\nAZERTAG.AZ :Saatlıda 6 ayda süni mayalanma yolu ilə 2371 baş buzov alınıb


10:29 10.09.2015 (Yenilənib 10:53 10.09.2015) Qısa URL\nFaiz dərəcələrinin azaldılması həm Azərbaycan Beynəlxalq Bankının maaş və ya pensiya kartına sahib olan müştəriləri, həm də Bankın yeni müştəriləri üçün nəzərdə tutulmuş kredit məhsullarını əhatə edir.\nBAKI, 10 sent-Sputnik. Azərbaycan Beynəlxalq Bankı yeni fəaliyyət strategiyasına uyğun olaraq istehlak kreditlərinin faiz dərəcələrinin azaldılması istiqamətində növbəti addımını atıb.\nSputnik Trend-ə istinadən xəbər verir ki, bankın müştərilərə təklif etdiyi istehlak kreditlərinin faiz dərəcələri 19%-ə qədər endirilib. Faiz dərəcələrinin azaldılması həm Azərbaycan Beynəlxalq Bankının maaş və ya pensiya kartına sahib olan müştəriləri, həm də Bankın yeni müştəriləri üçün nəzərdə tutulmuş kredit məhsullarını əhatə edir. Kreditlər 12 aydan 36 ayadək müddətə verilir. Kreditin məbləği və faiz dərəcələri məhsulun növündən və müddətindən asılı olaraq dəyişir. Belə ki, Bankın maaş və ya pensiya kartı sahibləri maksimum 15.000, yeni müştəriləri isə 10.000 manatadək kredit ala bilərlər. Kreditin rəsmiləşdirilməsi zamanı cəmi 1% komisyon haqq tutulur. Kreditlər Azərbaycan Beynəlxalq Bankının bütün filiallarında verilir.\nAzərbaycan Beynəlxalq Bankının məhsul və xidmətləri barədə daha ətraflı məlumatı www.ibar.az internet səhifəsindən, Bankın filial və şöbələrindən, yaxud 937 nömrəli Məlumat Mərkəzindən əldə etmək olar.\nAzərbaycan Beynəlxalq Bankı, kredit, filial, kredit faizlərinin endirilməsi, Azərbaycan Beynəlxalq Bankı, Azərbaycan Beynəlxalq Bankı, Azərbaycan


Quteybə bin Müslüm — Vikipediya\nQuteybə bin Müslüm (668, Bəsrə – 715, Fərqanə vadisi) — Ərəb sərkərdəsi.\nQuteybə bin Müslüm ərəblərin Bahili qəbiləsindən idi. Quteybə bin Müslüm Əfqanıstan və Orta Asiyada apardığı fətihlərlə Əməvi torpaqlarının sərhədlərini genişlətmişdir.\n704-cü ildə Əbdülməlik bin Mərvan tərəfindən Xorasan valiliyinə gətirilən Quteybə, təqribən 50 min nəfərlik bir ordunun da sərkərdəsı oldu. Şimala və şərqə düzənlədiyi səfərlərin ilkində (705) Toxarıstana girərək paytaxt Bəlxi ələ keçirdi; təslim olsalar da şəhəri dağıtdı. Ardından o tarixdə Oxus olaraq bilinən Ceyhunu (Amu Dərya) aşaraq Buxara (bugün Özbəkistanda) və çevrəsindəki Soqdiana torpaqlarını fəth etdi (706-709); 706-cı ildə Bəykəndi aldı, bu şəhəri də dağıdaraq bütün kişiləri öldürtdü. İrəlləyişini durdurmaq üçün Buxara hökumətincə vəzifələndirilən Vərdan xudanı da məğlubiyyətə uğratdı. Vərdanın ölümündən (708) sonra Buxaranı ələ keçirdi.\nDaha sonra Səmərqəndı (710-712), Xarəzm və paytaxtı Xivəyi ələ keçirdi. Səmərqənd hökmdarı Nizak Tarxan da ona boyun əydi. Həccacın buyruğu üzərinə, Sistanın Türk hökmdarı Rutbilin üstünə yürüdü, ancaq Ərəb hegomonluğunu qəbul etdirə bilmədi. Xarəzm hökmdarı Çiğan, qardaşı Hurrəzata qarşı ondan yardım istədi, o da Bəlx valisi olan qardaşı Əbdurrahmanı göndərdi və Əbdürrəhman, Hurrəzatı öldürdü, Xarəzmin üç böyük şəhərini Ərəb hegomonluğu altına aldı. Quteybə bin Müslim, İraq valisi Həccacın icazəsiylə mühasirəyə aldığı Səmərqəndi sərkərdə Gürəkin dirənməsinə qarşı ələ keçirdi. Baş qərargahını buraya köçürdükdən sonra (714) sonra İsficapa gəldi.\n715-ci ildə Orta Asiyanın iç hissəlrinə doğru ilərləyərək Fərqanənı Ərəb imperiyasına qatdı. Çin sərhədlərinə qədər irəlilədiyi deyilsə də, bu haqqda yazılı sənəd yoxdur.\nVəlid tərəfindən Xorasan əyalətinin idarə edilməsinə gətirildi. I Vəlidin ölümündən sonra xəlifə olan qardaşı Süleyman bin Əbdülməlikə bağlılıq andı içməyi rədd edən Quteybə, əsgərləri arasında bu səbəblə çıxan üsyan ərəfəsində öldürüldü.\nQuteybənin fəth etdiyi torpaqların çoxu idarəçilik baxımından Mavəraünnəhrə (Ceyhunun ötəsindəki torpaqlar) bağlandı. Quteybənin, ələ keçirdiyi bölgələrdə hərbi idarəçilik yaratdığından o günə qədər çoxu Buddist olan bölgə xalqlarını müsəlmanlaşdırdı. Quteybənin fəth etdiyi Səmərqənd və Buxara zamanla İslam mədəniyyətinin ən böyük şəhərləri və Orta Asiya xalqlarının elm mərkəzi oldu. Bununla birliktə, Quteybənin ölümündən sonra ərəblər, Mavəraünnəhirdə tutunamadılar. Göytürklərin yenidən gücəndikləri vaxtda Gültəkin, Mavəraünnəhirdəki bəzi yerləri Ərəblərdən geri aldı..\nMənbə — "https://az.wikipedia.org/w/index.php?title=Quteybə_bin_Müslüm&oldid=5740241"\n668-ci ildə doğulanlar\nBu səhifə sonuncu dəfə 21 yanvar 2021 23:03 tarixində redaktə edilib.


Səhiyyə Nazirliyi vakant psixoloq vəzifələrinə işə qəbula dair elan verib\n11:38 24 Dekabr 2015\nSəhiyyə Nazirliyi dövlət tibb müəssisələrində vakant psixoloq vəzifələrinə işə qəbula dair elan verib.\nNazirliyin mətbuat xidmətindən AZƏRTAC-a bildirilib ki, dövlət tibb müəssisələrində vakant psixoloq vəzifələrinə işə qəbul həmin müəssisələrdə müvafiq komissiya tərəfindən müsabiqə yolu ilə həyata keçirilir. Vakant vəzifələr barədə elanlar "Tibb qəzeti"ndə yerləşdirilir.\nMüsabiqədə iştirak etmək istəyən namizədlər 30 gün ərzində işə qəbul komissiyasına müraciət edərək müəssisə rəhbərinin adına ərizə, şəxsiyyət vəsiqəsinin surəti, tərcümeyi-hal, təhsil və ixtisas haqqında sənədlərin surətləri (psixologiya ixtisası üzrə bakalavr və klinik psixologiya üzrə maqistr proqramının diplomları), əmək kitabçasının surəti (mövcud olduğu halda) kimi sənədləri təqdim etməlidirlər.\nSənədlərini təqdim edən mütəxəssislərin klinik psixologiya sahəsində biliklərinin (diaqnostik psixoloji testlərin istifadə edilməsinin, psixoloji yardımın göstərməsinin və s.) qiymətləndrilməsi Psixi Sağlamlıq Mərkəzi tərəfindən aparılır. Müsbət rəy qazanan mütəxəssis Psixi Sağlamlıq Mərkəzinə biraylıq iş təcrübəsinə göndərilir.\nXəbərin orijinal ünvanı: http://azertag.az/xeber/Sehiyye_Nazirliyi_vakant_psixoloq_vezifelerine_ise_qebula_dair_elan_verib-913894\nSəhiyyə Nazirliyi vakant psixoloq vəzifələrinə işə qəbula elan verib


Nikola Yurçeviç: 'Azərbaycan xalqına bayram h...\n'Xorvatiyanı qələbə münasibətilə təbrik edirəm. Əslində biz uduzmalı deyildik. Daha çoxuna layiq ola bilərdik. Heyf ki, bunu bacarmadıq və buradan xalsız qayıdırıq. Bununla belə, vuruşduq, çalışdıq. Dünyanın ən güclü komandalarından birinə qarşı oynadıq. Rəqib qrupun mütləq olaraq ən güclü komandasıdır. Bu görüş bizim gələcəyimiz, motivasiyamız üçün vacibdir. İyunda iki ev oyunumuz var və biz çoxlu xal toplaya bilərik'.\n'Xeberler.ru'un Zaqrebə ezam olunmuş əməkdaşının məlumatına görə, bunu Azərbaycan yığmasının baş məşqçisi Nikola Yurçeviç səfərdə Xorvatiya millisinə 1:2 hesabı ilə uduzduqları AVRO-2020-nin seçmə qrup oyunundan sonra jurnalistlərə açıqlamasında deyib.\nSəbinə Əzimova ağır atletika üzrə Avropa çempionu olub\n'İnter' klubu 'Qarabağ'la matçın hakimliyinə etiraz edib - VİDEO\nDortmund 'Borussiya'sının yeni baş məşqçisi müəyyənləşib\nFormula 1: Azərbaycan Qran Prisinin startı ərəfəsində statistik məlumatlar açıqlanıb\nMaksim Medvedev: 'Bu nəticədən çox da məyus deyilik' - MÜSAHİBƏ\nSOCAR Azərbaycan Qran-prisini 74 ölkədən 85 min nəfər izləyib\n'Trabzonspor' - 'Fənərbaxça' oyunu yarımçıq dayandırılıb


Naxçıvan Muxtar Respublikası barədə fəaliyyət göstərən eyniadlı elektron layihə ən çox izlənilən resurslar arasında ilk yerlərdədir - AZƏRTAC – Azərbaycan Dövlət İnformasiya Agentliyi\n2019-cu ilin avqust ayında Azərbaycan Respublikası Prezidentinin İşlər İdarəsinin Prezident Kitabxanasının preslib.az internet saytında Naxçıvan Muxtar Respublikası barədə fəaliyyət göstərən eyniadlı elektron layihə ən çox izlənilən resurslar arasında ilk yerlərdədir.\nAZƏRTAC-ın Naxçıvan bürosu xəbər verir ki, bu barədə Naxçıvan Muxtar Respublikası Ali Məclisinin mətbuat xidmətinin məlumatında qeyd olunub.\nMəlumatda bildirilir ki, bu günə qədər saytda Naxçıvan Muxtar Respublikası ilə bağlı bölməyə 52 mindən çox baxış olub. Azərbaycandan sonra müraciətlərin ən çox daxil olduğu ölkələr Fransa, Amerika Birləşmiş Ştatları, Türkiyə, İran, Almaniya, İraq və İtaliyadır.\nQeyd edək ki, preslib.az saytında Naxçıvan Muxtar Respublikası barədə elektron layihə 2009-cu ildə yaradılıb. İnternet istifadəçiləri saytdakı Azərbaycan və ingilis dillərində fəaliyyət göstərən nakhchivan.preslib.az bölməsini seçməklə Naxçıvan Muxtar Respublikasının ərazisi, tarixi, idarəetmə quruluşu, görkəmli şəxsiyyətləri, muxtar respublika ilə bağlı rəsmi sənədlər, iqtisadiyyat, elm, təhsil, səhiyyə və mədəniyyətin inkişafı ilə bağlı məlumatlar, elektron kitablar və məqalələr toplusu ilə ətraflı tanış olmaq imkanına malikdirlər.\nAZERTAG.AZ :Naxçıvan Muxtar Respublikası barədə fəaliyyət göstərən eyniadlı elektron layihə ən çox izlənilən resurslar arasında ilk yerlərdədir\nNaxçıvan Muxtar Respublikası Maliyyə Nazirliyinin əməkdaşları təlimə cəlb ediliblər


Əsrlər boyu tarix qarşısında qalan qədim elm adamlarının ixtiraları\n”20-ci Əsrdə Paris" kitabında Jül Verne gündəlik həyatımızın ayrılmaz şeylərini faksı və avtomobilı məharətlə təsvir etmişdir. Müəllifin dahisini başa düşməyən naşir, onu axmaq kimi təsvir edərək məqaləni geri qaytardı.\n1. Qədim lift Roma Coliseum, zindanlardan gladiatorların və vəhşi heyvanların əsas arenasına çıxan müasir bir liftin qədim bir analoqu ilə təchiz edilmişdir. Belə bir ixtiranın həqiqətən mövcudluğu sübut edilib.\n2. "Taksi" Roma memarı və mühəndis Mark Vitruvius, "Memarlıqda on kitab" əsərində (e.ə. II əsrin ikinci yarısı) işləmiş məsafəni dəqiq müəyyənləşdirməyə imkan verən qədim elm adamlarının kəşfini təsvir edir.\n3. "Telefon" Peru sarayının qazıntılarında 1000 illik telefonun ən qədim analoqu tapıldı. İnterkom iki şüşə borusundan düzəlmiş idi, bunlar bir biriyle tel xətti kimi uzanan bir tellə bağlanmışdılar.\n4. Qədim raket 1500-cü ildə çarəsiz bir Çinli Wang Hu, kosmosu fəth etməyə çalışaraq, uçuş üçün bir növ raket təyyarəsindən istifadə etdi. Dizayn əslində bəşər tarixinin ilk raketini yerdən götürməli olan iki atəşfəşanlıq əjdahası ilə təchiz edilmiş bir kafe şəklində hazırlanmışdır. Təəssüf ki, avangard astronavt partlayışdan uçmaqdan zövq almadan öldü.\n5. Submarine 1578-ci ildə, Qara dənizdəki döyüşlərdə, Qrenlandiya, egzoz boruları və ballast tankları ilə təchiz olunmuş dəri sualtı qayıqlarından istifadə etdi.\n6. Flamethrower (alov atan silah) qədim Yunanıstanda geniş istifadə olunurdu. Gizli silahların köməyi ilə Bizanslılar düşmənin dəniz hücumlarını dəf etdilər və düşmən gəmilərinə atəş açdılar. Bir versiyaya görə, köhnə bir flamethrower eramızdan əvvəl VII əsrdə Suriyalı bir əsir tərəfindən hazırlanmışdır.\n7. İlk avtomobil, sözlə desək, 1769-cu ildə fransız mühəndis-innovator Nikola-Joseph Cugno tərəfindən icad edilmişdir. İnanılmaz dərəcədə vaxt aparan bir dizaynı olan üç tonluq buxar qatarı idi.\n8. Satış maşını su satmaq üçün məbədlərdə kola və şokolad barları olan müasir cihazlardan istifadə edən misirlilərə məxsus pul vermə ideyasıdır. Alexandria Heron bu marketinq hərəkətini Britaniya Kolumbiyasında həyata keçirdi.\n9. "Kompüter" Müasir bir kompüterə bənzər bir şey yaratmaq üçün ilk cəhd, 1822-ci ildə İngilis riyaziyyatçısı Charles Babb tərəfindən edildi. Cihaz masaların avtomatik qurulması funksiyası olan xüsusi bir aritmometr idi. Əlbəttə ki, bu, artıq qədim elm adamlarının ixtirası adlandırıla bilməz, amma müasir analoqdan bir aritmometrə qədər hələ də uzaq idi. İlk "kompüter" in meydana çıxması o dövr üçün tamamilə yeni bir peşənin - bir proqramçı peşəsinin inkişafını tələb etdi. Fakt budur ki, işləmə mexanizmi üçün proqramlar tələb olunurdu. Countess Lovelace bunu etdi. Beləliklə, ilk proqramçı qadın idi.\nTəsadüfi ixtiralar haqqında burda oxuya bilərsiz.\n238 Maraqlı faktlar 20.05.2020


Ana səhifə » Siyasət » Azərbaycan 2018-ci ilin birinci yarısında öz dinamik inkişaf templərini saxlayıb\nAzərbaycan Prezident İlham Əliyevin qətiyyətli mövqeyi, meydana çıxan çağırışları və strateji hədəfləri məharətlə uzlaşdırması sayəsində praqmatik siyasət həyata keçirir. Bu zaman milli maraqlar əsas götürülür və ilk növbədə ölkənin güclü potensialına, müsbət reallıqlarına istinad edilir. Beləliklə, müstəqil respublikamızda nümunəvi inkişaf modeli formalaşıb. Bir sıra spesifik cəhətləri ilə fərqlənən bu inkişaf modeli bütün dünyada yüksək qiymətləndirilir. Təsadüfi deyil ki, beynəlxalq səviyyəli reytinq agentlikləri respublikamızın əldə etdiyi nailiyyətlərə istinad edərək perspektiv inkişafla bağlı müsbət proqnozlar veriblər. O cümlədən nüfuzlu Davos İqtisadi Forumunun “2017-2018 Qlobal Rəqabətlilik Hesabatı”nda Azərbaycan mövqeyini daha iki pillə yaxşılaşdıraraq 35-ci yerdə qərarlaşıb və MDB məkanında liderlik mövqeyini yenə də qoruyub saxlayıb. Eyni zamanda, respublikamız yenə Davos Forumunun dəyərləndirməsinə görə, inkişaf etməkdə olan ölkələr sırasında inklüziv inkişaf indeksi üzrə üçüncü yeri tutur ki, bu da böyük uğurdur.\nTəbii ki, Azərbaycan bütün dünya miqyasında təqdir edilən inkişaf göstəricilərinə, necə deyərlər, hansısa bir sehrli çubuğun sayəsində nail olmayıb. Nailiyyətlərin, uğurlu inkişafın arxasında bir sıra fundamental amillər dayanır. Prezident İlham Əliyev Nazirlər Kabinetinin 2018-ci ilin birinci yarısının sosial-iqtisadi inkişafının yekunlarına və qarşıda duran vəzifələrə həsr olunan iclasındakı nitqində ölkəmizin inkişafını şərtləndirən amillərə xüsusi diqqət çəkib. “Bizim inkişafımızın təməlində həm düşünülmüş siyasət, həm güclü iradə, eyni zamanda, güclü iqtisadiyyat dayanır. Biz güclü iqtisadiyyat qura bilmişik, bu gün heç kimdən asılı deyilik, özümüz öz taleyimizin sahibiyik və iqtisadi sahədə böyük uğurlar əldə etmişik. Son 15 ilin göstəriciləri bunu əyani sübut edir. İqtisadi baxımdan 15 il ərzində Azərbaycan qədər inkişaf edən ikinci dövlət yoxdur. Hətta böhranlı illərdə də biz öz iqtisadi gücümüzü qoruya bilmişik”, - deyə dövlət başçısı vurğulayıb.\n2018-ci ilin birinci yarısında qarşıya qoyulmuş bütün vəzifələr icra edilib\nAzərbaycanın dünyaya təqdim etdiyi nümunəvi inkişaf modelinin səciyyəvi cəhəti ondan ibarətdir ki, məqsədyönlü siyasət sayəsində respublikamızın inkişafı davamlı xarakter daşıyır. Son 15 ildə ölkəmiz sosial-iqtisadi inkişaf göstəricilərini ardıcıl şəkildə yaxşılaşdırmağa nail olub.\nDeyilənlər baxımından, 2018-ci ilin birinci yarısı da istisna təşkil etməyib. Prezident İlham Əliyevin 2018-ci ilin uğurlu və sürətli inkişaf ili olacağı ilə bağlı verdiyi proqnozlar özünü yüksək səviyyədə doğruldur. Bunu nəzərə çatdıran Prezident İlham Əliyev deyib: “İlin altı ayında qarşıda duran bütün vəzifələr uğurla icra edildi, Azərbaycan öz dinamik inkişaf templərini saxlaya bildi”.\nÖlkəmizdə milli iqtisadiyyatın ayrı-ayrı istiqamətləri, o cümlədən də qeyri-neft sektoru üzrə inkişaf dinamikası daha yüksək səviyyədədir. Bir vaxtlar ölkədə istehsal olunan ümumi daxili məhsulda neft sektorunun çəkisi 80 faiz civarında idi. Hazırda isə ÜDM-də qeyri-neft sektorunun payı 70 faizə çatıb.\nRespublikamızda iqtisadi inkişafın yeni paradiqmaları sırasında qeyri-neft sektoru üzrə müasir sənaye quruculuğu siyasəti mühüm yer tutur. Ölkəmizdə müasir texnologiyaların tətbiqinə əsaslanan elm tutumlu qeyri-neft sənayesinin geniş inkişaf perspektivləri var. Qısa müstəqillik tarixində Azərbaycanın dünya kosmos ailəsinin üzvü olması, xarici bazarlara müdafiə təyinatlı məhsullar çıxarması qürurverici haldır. Hazırda paytaxt Bakıda və regionlarda yeni sənaye müəssisələri yaradılır, paralel şəkildə Pirallahıda, Sumqayıtda, Mingəçevirdə və digər ünvanlarda sənaye parkları formalaşdırılır.\nMüstəqillik illərində Azərbaycanın iqtisadi potensialının davamlı olaraq artmasında qeyri-neft sektorunun mühüm bir qolu kimi aqrar sektorun rolunu xüsusi qeyd etmək lazımdır. Son illərdə ölkə miqyasında böyük potensiala malik aqrar sektor yeni yanaşmalar əsasında inkişaf etdirilir, burada əmək tutumu böyük, gəlir imkanları geniş olan bitkilərin becərilməsi diqqət mərkəzində saxlanılır. Artıq respublikamızda dövlət dəstəyi hesabına yaradılan 32 fermer təsərrüfatı uğurla fəaliyyət göstərir. Bu təsərrüfatlarda məhsuldarlıq əhəmiyyətli dərəcədə artıb. Ölkədə dəyər zəncirinin bütün halqalarını özündə birləşdirən aqroparkların yaradılması güclü şəkildə təşviq edilir. Perspektivdə ölkədə bitkiçilik və heyvandarlıq üzrə aqroparkların sayını 45-ə çatdırmaq hədəflənib. Aqroparklarda zəruri infrastrukturun yaradılmasına 207 milyon manat dövlət əsaslı vəsait qoyulub, 111 milyon manat dövlət güzəştli krediti və dəyəri 564 milyon manat olan 25 layihəyə investisiya təşviqi sənədi verilib.\nÖlkədə qeyri-neft iqtisadiyyatının inkişafına göstərilən dəstək tədbirləri öz müsbət nəticələrini verir. Bunu 2018-ci ilin arxada qalan 6 ayının göstəriciləri də təsdiqləyir. Cari ilin birinci yarısında respublikamızda neftdənkənar iqtisadiyyat üzrə daha yüksək göstəricilər əldə olunub. Belə ki, son 6 ayda ölkə üzrə əsas kapitala yönəldilən vəsaitlər qeyri-neft sektoru üzrə 22 faiz, o cümlədən qeyri-neft sənayesi üzrə 69 faiz artıb. Cari ilin birinci yarısında ölkədə qeyri-neft iqtisadiyyatının ayrı-ayrı istiqamətləri üzrə əldə olunan göstəricilərdən məmnunluğunu ifadə edən Prezident İlham Əliyev deyib: “Qeyri-neft sənayemiz 8,8 faiz artmışdır. Bu, onu göstərir ki, qeyri-neft sektoruna qoyulan investisiyalar, sahibkarlara göstərilən dəstək öz bəhrəsini verir.\nKənd təsərrüfatı 7,6 faiz artmışdır. Xüsusilə bitkiçiliyi qeyd etmək istərdim. Bitkiçilik 14 faizdən çox artmışdır. 67 min yeni iş yeri yaradılmışdır. Onlardan 58 mini daimi iş yeridir”.\nÜmumiyyətlə, cari ilin əvvəlindən etibarən respublikamızın müsbət reallıqları daha da artıb. Aprelin 11-də ölkəmizdə cəmiyyətin yüksək fəallığı şəraitində keçən və Yeni Azərbaycan Partiyasının namizədi cənab İlham Əliyevin inamlı qələbəsi ilə başa çatan prezident seçkiləri xalq-iqtidar həmrəyliyini bütün dünyaya nümayiş etdirdi. May ayında Azərbaycan Ordusu Naxçıvanda daha bir uğurlu əməliyyat keçirərək 26 il ərzində düşmən nəzarəti altında olan Günnüt kəndini və minlərlə hektar torpaq sahəsini işğaldan azad etdi. İyun ayında keçirilən hərbi paradda ordumuzun arsenalında olan müasir silahların bir hissəsi nümayiş etdirildi. Cari ilin birinci yarısında Cənub Qaz Dəhlizi, TANAP kimi enerji layihələrinin istifadəyə verilməsi tarixi hadisələrdir. Bəhs olunan enerji layihələri Azərbaycanın Avropanın enerji təchizatında rolunu daha da artıracaq.\nStrateji valyuta ehtiyatlarının artması Azərbaycanın uğurlu inkişafının daha bir mühüm göstəricisidir\nMüstəqillik illərində Azərbaycanın inamlı inkişafını həmçinin bütün ölkə boyu reallaşdırılan genişmiqyaslı quruculuq-abadlıq işlərinin, infrastruktur layihələrinin timsalında izləmək mümkündür. İlin birinci yarısında ölkə ərazisində infrastruktur quruculuğu ilə bağlı işlər intensiv şəkildə davam etdirilib. Son 6 ayda xüsusi əhəmiyyətli infrastruktur layihələrini nəzərdə tutan dövlət investisiya proqramı 47 faiz icra edilib. Bu dövrdə ayrılmış vəsait hesabına paytaxtda və regionlarda 200 min nəfər əhalinin yaşadığı 91 yaşayış məntəqəsini əhatə edən uzunluğu 250 kilometr olan 17 qəsəbə və kəndlərarası yollar tikilərək istifadəyə verilib. Ölkədə qazlaşdırmanın səviyyəsinin 95 faizə çatdırılması məqsədilə 42 rayonun 83 yaşayış məntəqəsinin qazlaşdırılması davam etdirilib, 29 yaşayış məntəqəsində işlər başa çatdırılıb. Şəhər və kəndlərin içməli su təchizatı və kanalizasiya sistemlərinin yenidən qurulması çərçivəsində Naxçıvan Şəhər Təmizləyici Qurğular Kompleksi, Şərur rayonu üzrə birinci mərhələ, Mingəçevir, Xızı şəhərlərinin və Altıağac qəsəbəsinin içməli su təchizatı sistemi, Xaçmaz şəhərinin su təchizatı və kanalizasiya sistemi istifadəyə verilib.\nQeyd olunan istiqamətlərdə infrastruktur layihələrinin həyata keçirilməsinə böyük həcmlərdə investisiyalar yönəldilib. Bununla paralel şəkildə respublikamız həm də özünün strateji valyuta ehtiyatlarını artırmağa nail olub. Azərbaycan dünyanın azsaylı ölkələrindəndir ki, qlobal çətinliklər şəraitində də özünün strateji valyuta ehtiyatlarını ilbəil artırır. Belə ki, son 15 ildə respublikamızın strateji valyuta ehtiyatları 23 dəfə artıb və tədiyyə balansında profisit yaranıb. Hazırda respublikamız ümumi daxili məhsul həcmində strateji valyuta ehtiyatlarına malikdir. Azərbaycanın ÜDM həcmində strateji valyuta ehtiyatlarına malik olması bütün dünya miqyasında ən yaxşı göstəricilərdən biri kimi qiymətləndirilir. Ölkəmiz ardıcıllıqla reallaşdırılan siyasət sayəsində cari ilin birinci yarısında da strateji valyuta ehtiyatlarını artırmağa nail olub. Bunu yüksək dəyərləndirən Prezident İlham Əliyev vurğulayıb: “İlin əvvəlindən valyuta ehtiyatlarımız da artıb və bu gün ölkəmizin valyuta ehtiyatları 44,3 milyard dollar təşkil edir. İlin sonuna qədər bu rəqəm daha da böyüyəcək. Bu, onu göstərir ki, biz çox inamla inkişaf edirik”.\nStrateji valyuta ehtiyatlarının artması ilə yanaşı, ölkəyə həm daxili, həm də xarici mənbələrdən böyük həcmlərdə investisiyaların cəlb edilməsi də Azərbaycanın maliyyə imkanlarının genişlənməsinə öz müsbət təsrini göstərir. Ötən 15 ildə müxtəlif mənbələrdən respublikamıza 230 milyard dollardan artıq sərmayələr yönəldilib. Ölkəmizin investisiya cəlbediciliyi cari ilin 6 ayında da yüksək səviyyədə olub. Belə ki, bəhs olunan dövrdə müxtəlif mənbələrdən respublikamıza altı milyard dollar investisiya yönəldilib.\nAparılan islahatlar ölkənin inkişafına müsbət təsir göstərir\nBir sıra çətinliklərlə müşayiət olunan yeni iqtisadi şəraitdə ölkəmizdə genişmiqyaslı islahatlar həyata keçirilir. Qabaqcıl dünya təcrübəsinin, innovativ metodların, yeni təşəbbüslərin tətbiqinə, liberal transformasiyalara uğurlu keçidin təmin olunmasına hesablanan kompleks islahatlar post-neft dövründə milli iqtisadiyyatımızın inkişafı üçün münbit zəmin rolunda çıxış edərək onun qarşısında yeni perspektivlər açıb. Yeni nəsil iqtisadi islahatların əhatə dairəsinə bank-maliyyə sektorunun sağlamlaşdırılması, büdcəyə vergi daxilolmaları bazasının genişləndirilməsi, gömrük idxal-ixrac əməliyyatlarının sadələşdirilməsi, bütün sahələrdə şəffaflığın təmin edilməsi kimi mühüm istiqamətlər daxildir. Prezident İlham Əliyevin 2016-cı il 6 dekabr tarixində imzaladığı Fərmanla təsdiqlənən milli iqtisadiyyat perspektivi və onun 11 sektoru üzrə strateji yol xəritələri yaxın, orta və uzunmüddətli dövrlərdə ölkəmizin hərtərəfli inkişafına hesablanıb.\nYeni nəsil iqtisadi islahatlar çərçivəsində ölkədə ixracın səmərəli təşviqi mexanizmi işə salınıb. Tətbiqinə başlanıldığı qısa müddətdə sahibkarlarda təşviq mexanizminə böyük maraq yaranıb. Nazirlər Kabinetinin iclasında bildirildiyi kimi, indiyədək 251 sahibkarlıq subyektinə 283 investisiya təşviqi sənədi verilib ki, bu layihələrin reallaşması nəticəsində yerli istehsala 2,5 milyard manatdan artıq investisiyanın yatırılması və 19 minədək yeni iş yeri açılması imkanı yaradılıb.\nYeni şəraitdə ölkədə aparılan islahatların böyük bir qismi isə biznes mühitinin daha da optimallaşdırılmasına istiqamətləndirilib. Belə ki, respublikada Prezident İlham Əliyevin siyasi iradəsi əsasında sahibkarlıq subyektlərində yoxlamaların dayandırılmasının müddəti 2021-ci ilədək uzadılıb, lisenziya tələb olunan fəaliyyət növlərinin sayı 59-dan 37-yə endirilib, lisenziyalar müddətsiz müəyyən edilib, dövlət rüsumunun məbləği Bakıda 2 dəfə, regionlarda isə 4 dəfə azaldılıb, lisenziyaların İqtisadiyyat Nazirliyi tərəfindən “ASAN xidmət” mərkəzlərində verilməsinə başlanılıb. Sahibkarlıq sahəsində 6 ay ərzində cəmi 58 yoxlama keçirilib, sahibkarlara dövlət xidmətlərinin göstərilməsi sahəsində şəffaflığın və operativliyin təmin olunması məqsədilə “Lisenziyalar və icazələr” portalı yaradılıb.\nBütövlükdə, ölkədə aparılan islahatların miqyası kifayət qədər genişdir. Əlamətdar haldır ki, aparılan islahatlar artıq öz bəhrəsini verir. Son illərdə ölkəmizdə aqrar sektorda, qeyri-neft sənayesində istehsal və ixrac imkanları əhəmiyyətli dərəcədə artıb. Prezident İlham Əliyev aparılan islahatların səmərəliliyindən məmnunluq ifadə edib. “Son illər ərzində apardığımız islahatlar öz gözəl bəhrəsini vermişdir. Əgər biz bu islahatları aparmasaydıq, bu qədər böyük iqtisadi uğurlara çata bilməzdik”, - deyə dövlət başçısı bildirib.\nÖlkəmizdə islahatlar kursu bundan sonra da davam etdiriləcək. İslahatların dərinləşdirilməsi, narahatlıq yaradan bəzi mənfi halların aradan qaldırılması inkişafın davamlılığının təmin edilməsi baxımından çox önəmlidir. Nazirlər Kabinetinin iclasında qeyd edildiyi kimi, iqtisadi və maliyyə sektorlarında maksimum şəffaflıq təmin edilməlidir. Bu şəffaflıq imkan verəcək ki, Azərbaycan iqtisadiyyatı daha inamla inkişaf etsin, qeyri-neft sektorumuza xarici sərmayələr daha böyük həcmlərlə qoyulsun. Dövlət başçısı nəzərə çatdırıb ki, son vaxtlar vergi və gömrük sistemlərində aparılan islahatlar öz bəhrəsini verir. Bu sahələr bir-birinə bağlı olan sahələrdir və əlbəttə ki, islahatlar hər iki sahədə paralel olaraq aparılmalıdır.\nÖlkədə aparılan siyasətin səmərəliliyinin təmin edilməsi baxımından institusional islahatlar böyük önəm daşıyır. Respublikada indiyədək müvafiq kadr dəyişiklikləri aparılıb və bu istiqamətdə işlər bundan sonra da davam etdiriləcək. Prezident İlham Əliyev prinsipial mövqeyini ifadə edərək bildirib ki, ölkədə korrupsiyaya, rüşvətxorluğa qarşı bundan sonra da çox ciddi mübarizə aparılacaq. “Biz elə etməliyik ki, korrupsiya hallarının baş verməməsi üçün institusional mexanizmlər işə düşsün”, - deyə dövlət başçısı vurğulayıb.\nNazirlər Kabinetinin iclasında Prezident İlham Əliyev bir neçə gün bundan əvvəl respublikanın elektroenergetika sistemində yaşanan problemlə bağlı da ciddi narahatlığını ifadə edib. Dövlət başçısı bildirib ki, baş verən hər hansı bir qəza bütövlükdə sistemin çökməsinə səbəb olmamalıdır. Hazırda müvafiq komissiya Mingəçevir İES-də baş verən qəzanın səbəblərini araşdırır. Günahkarlar cəzalandırılacaq. Ancaq gələcəkdə elə bir mexanizm yaradılmalıdır ki, Azərbaycanın enerji sistemi ən müasir əsaslarla idarə olunsun.\nRespublikamızda davamlı iqtisadi inkişaf güclü sosial siyasətlə tamamlanır\nAzərbaycan sosial dövlətdir. Prezident İlham Əliyevin müəyyənləşdirdiyi strateji kursa uyğun olaraq respublikamızda davamlı iqtisadi inkişaf güclü sosial siyasətlə tamamlanır. Prezident İlham Əliyev dəfələrlə nəzərə çatdırıb ki, respublikamızda həyata keçirilən siyasətin mərkəzində Azərbaycan vətəndaşı dayanır.\nAzərbaycan özünün dərin məzmunlu sosial siyasətinə cari ilin birinci rübündə də sadiq qalıb. Respublikada insanların rifah halının yaxşılaşdırılmasına yönələn yeni təşəbbüslər irəli sürülür, bütün sosial proqramlar uğurla yerinə yetirilir. 2018-ci ilin dörd ayında iqtisadi təsnifata uyğun olaraq dövlət büdcəsi xərclərinin 37,7 faizi və ya 2250,8 mln. manatı sosialyönümlü xərclərin (əməyin ödənişi fondu, təqaüd və sosial müavinətlər, dərman və ərzaq xərcləri) maliyyələşdirilməsinə yönəldilib. Milli Məclisin cari il iyunun 29-da keçirilən növbədənkənar sessiyasının sonuncu plenar iclasında “Azərbaycan Respublikasının 2018-ci il dövlət büdcəsi haqqında” Azərbaycan Respublikası Qanununda edilən dəyişikliklərə əsasən dövlət büdcəsinə cəlb ediləcək vəsaitin də müəyyən hissəsinin məhz sosial sahəyə yönəldilməsi nəzərdə tutulub. Bəhs olunan dəyişikliklərə əsasən, sosial təminatı və müdafiəni həyata keçirən müvafiq icra hakimiyyəti orqanının büdcəsinin balanslaşdırılması məqsədilə dövlət büdcəsinin öhdəliklərinin maliyyələşdirilməsi üçün 1.3 milyard manat vəsait ayrılması nəzərdə tutulub. Bu fakt bir daha təsdiqləyir ki, ölkəmizdə sosial sferanın dövlət siyasətinin prioritet istiqaməti kimi müəyyənləşdirilməsi davamlı səciyyə daşıyır.\nNazirlər Kabinetinin iclasında bildirildiyi kimi, cari ilin birinci yarısında ölkədə əhalinin gəlirləri 9,3 faiz artmaqla inflyasiyanı 6,3 faiz üstələyib. Orta aylıq əməkhaqqı illik müqayisədə 4 faiz yüksəlib, dövlət büdcəsindən maliyyələşdirilən təşkilatlarda çalışanların əməkhaqqı, həmçinin pensiya və müavinətlər artıb. Ölkədə sosial təyinatlı infrastruktur quruculuğu da diqqət mərkəzində saxlanılır. Prezident İlham Əliyev respublikada sosial infrastruktur quruculuğu ilə bağlı bütün işlərin plan üzrə getdiyini nəzərə çatdıraraq deyib: “Sosial infrastrukturla bağlı bütün işlər plan üzrə gedir. Bu il 137 modul tipli məktəb tikilib istifadəyə verilməlidir. Bakı şəhərində 12 məktəb əsaslı təmir edilməlidir. Altı xəstəxana istifadəyə verilməlidir”.\nNazirlər Kabinetinin iclasında Prezident İlham Əliyev həmçinin sosial təminat sahəsində ciddi islahatlar aparılmasının zəruriliyini diqqətə çatdırıb. Bu sahədə şəffaflıq, sosial ədalət tam təmin olunmalıdır. İclasda belə bir vacib məqam diqqətə çatdırılıb ki, sosial cəhətdən az təmin edilmiş vətəndaşlara dövlət həmişə öz dəstəyini göstərəcək. Əsas məsələ isə ondan ibarətdir ki, dövlətin aztəminatlı insanlara ayırdığı yardımlar ədalət prinsipi əsasında bölüşdürülsün. Yardımları doğrudan da ehtiyacı olanlar almalıdırlar. Yardıma ehtiyacı olmayanlar isə bundan imtina etməlidirlər.


Çap versiya > "Ürəyimdə səksəkə vardı ki, birdən Şuşanı qaytarmarıq"\nƏsas Səhifə > Güney Press > "Ürəyimdə səksəkə vardı ki, birdən Şuşanı qaytarmarıq"\n"Ürəyimdə səksəkə vardı ki, birdən Şuşanı qaytarmarıq"\nİyin ayı idi. Şuşanın 270 illiyinin keçirilməsi mövzusu gündəmə gəlmişdi. Müxtəlif fikirlər, mülahizələr... Danışırdıq, yazırdıq. Şuşa niskili ilə. Şuşanı itirəndən özümüzü belə “mənasız” məsələlərlə o qədər ovutmuşuq... İyun ayında da növbəti “ovutma” mərhələsi idi. Və təbii, qarşıda bizi nələr gözlədiyindən xəbərsizdik. Nazim Sabiroğluna zəng etdim. İşimiz belədi; media gündəmi zəbt edən mövzunu tarixiləşdirməlidi. Nazim Sabiroğlu şuşalıdı. “Yeni Müsavat” qəzetinin redaktorudu.\nRəy bildirməsini istədim. Fikrini açıqladı. Söylədiklərini təkrar qeyd edəcəm. Öncə Nazimin özü barədə deyim. İnanın, Nazim Sabiroğlu ehtiyatla müraciət etdiyim az sayda insanlardandı. Niyə? Şuşalıdı, ona görə. Tək Nazim Sabiroğlu yox, ümumiyyətlə, şuşalılarla danışmağa, onlardan nəsə soruşmağa ehtiyat etmişəm həmişə. Bilmirəm, nədəndi, mənə elə gəlir ki, şuşalılar hamımızdan daha çox yaralıdılar. Hamımızdan daha çox küskündülər. Hamımızdan daha çox qəzəblidilər. Şuşanı itiriblər axı!.. Bu sözün hətta deyilişinə belə mən dözə bilmirəm. Onlar necə dözsün?! Şuşa səması altında yaşamaq yəqin tamam başqa bir hissdir. Onu şuşalılar bilər. Həmin iyun günündə Nazim bəyə dedim ki, sanki bütün Qarabağın dərdini, siz şuşalılar çəkirsiniz (bəlkə yadında qalıb), sanki Qarabağın işğalına görə siz şuşalılar özünüzü daha çox günahkar bilirsiniz. Mən şuşalı “axtarıram”, “tapmıram”. Hamının əvəzinə siz utanırsınız elə bil. Şuşanı – Qarabağı əldən verdiyimizə (!) görə. Şuşalıları heç danışan görmədim. Dərdinizi də içinizə çəkmisiniz, itirdiyiniz Şuşanı hamıdan gizləyib ürəyinizə gömmüsünüz elə bil... Mən danışırdım, onun xəttin o biri başından nəfəsinin səsini eşidirdim... Kədərli, qəmli, hüznlü. Peşman. Narahat və nigaran.\nVə bunları dedi:\n- ...Bakıda Şuşanın yubileyinin keçirilməsi “Şuşa” kafesi, “Şuşa” restoranı açmağa bərabərdi. Özü də biz Şuşanın 270 illik yubileyini yox, simvolik olaraq 1 yaşdan başlamalıyıq. Ki, Şuşanın tarixi “indi başlayır”. Gündəmdə saxlayaq, amma şüarlarla yox. Biz şüarçılıqdan da qurtulmalıyıq, virtual tanıtım, tanışlıqdan da. “Şuşaya səyahət” adlı video-çarx hazırlanıb. Mən onu izləmişəm və bir şuşalı kimi o film mənə cizgi filmi təsiri bağışlayıb. Elə insanlar var Şuşanı heç vaxt görməyiblər, amma yuxularında görürlər, mənim qədər, bəlkə məndən də artıq sevirlər Şuşanı. Bəlkə onlar üçün belə filmlər maraqlıdı. Amma bir şuşalı üçün – Şuşa torpağında doğulmuş, addımlamış, hər daşını, hər cığırını tanıyan şuşalı üçün belə video-çarxlar əhəmiyyət daşımır. Şuşanın əlimizdə 1-2 fotosundan başqa nə var? Qala divarının üzərindəki “Şuşa” yazısı, Gövhər ağa məscidinin fotosu... Şuşa təkcə o deyil... Bu görüntülərlə, fotolarla, Şuşaya virtual səyahətlərlə qurtarmalıyıq. Gücümüz yetirsə, Şuşaya qayıtmalıyıq, ya da... Qələbəmizin açarı Şuşadır. Şuşa Qarabağın açarıdı. Bir Şuşanı azad etmək yetərlidi ki, bütün Qarabağ azad olsun.\nO gün gəldi, Nazim bəy! Torpaqlarımız işğaldan azad edilir. Siz də yazmısınız; “Şuşaya lap az qaldı”. İndi necəsiniz? Birinci dəfə idi ki, bir şuşalıya ürəklə telefon edirdim. Arxayındım. Səsinin tonu mütləq dəyişib. Yanılmadım da. Nazim Sabiroğlu şad xəbər alanda qırışığı açılmış adamlar kimi idi. Səsi guruldayırdı:\n- Sentyabrın 27-dən bəri başqa həyat yaşayırıq hamımız. Bütün Azərbaycan. Bütün xalqımız. Şuşalılar, bütün qarabağlılar! Bu, başqa bir tarixdir. Azərbaycan ordusu tarix yazır. Şərəfli bir tarix. Bir sentyabrın 27-dək olan Azərbaycan, bir də var sentyabrın 27-dən sonrakı Azərbaycan. Sentyabrın 27-dən sonrakı Azərbaycanda yaşamaq necə də xoşdur!.. Psixoloji cəhətdən çox çətindi. Hər gün qələbə xəbərləri gözləyirəm. Çox adam deyir, sanki yuxudayıq. Mən də elə hiss edirəm. Bu, nəsə möcüzədi!.. İllərlə fikirləşirdim ki, daha o torpaqlara gedə bilməyəcəyik. Uşaqlar böyüyəcək, bizim kimi ürəkləri atlanmayacaq o torpaqlardan ötrü. Bilməyəcəklər Şuşa necədi, bilməyəcəklər niyə yanırıq Şuşadan ötrü... Amma şükür Allaha. Ali Baş Komandanımızın əmri ilə indi torpaqlarımız işğaldan azad olur. İstəyirik müharibə tez qurtarsın, tez qayıdaq o torpaqlara, evimizə. Həm də qələbə xəbərlərinin bitməsini istəmirik. Bu xəbərlər bizi millət olaraq başqalaşdırıb. Biz tamam dəyişib başqa bir millət olmuşuq. Qürurlu, qalib, basılmaz millət olmuşuq. Bu hisslər xalqı əzəmətli edib. Mübariz edib. Sarsılmaz edib.\n- Siz də Şuşa xəbərini gözləyirsiniz. Əlbəttə, şübhəsiz Vətən, Vətəndi...\n- Əlbəttə, mənim üçün, sizin üçün Vətənin hər qarışı Vətəndi. İşğal altındakı rayonlarmız azad edildikcə, gözümdən yaş axır. "Zəngilan işğaldan azad olundu" xəbəri veriləndə gözlərimdən yaş axdı...\n- Bilirəm, Nazim bəy. Rəhmətlik Zabil Müqabiloğluna ithaf etdiyiniz yazınızı oxudum...\n- Hə, yazmışam...\n- Sonda yazırsınız ki, “eşidirsən?”, sonra da “bilirəm...” Bu hesabla Şuşa alınanda nə qədər adamı haraylamalı olacaqsınız...\n- Elədi... İndiyədək də məndən soruşurdular ki, Şuşa necədi? Bəlkə yuxularında məndən də çox görənlər var Şuşanı. Mən onsuz da hər axşam Şuşaya gedirəm. İçimdə həyəcan qarışıq hisslər var. İşğal altındakı torpaqlarımız bir-bir azad olunur. Deyirəm, görəsən, Şuşanın xəbərini necə alacam? Necə deyiləcək. “Şuşa işğaldan azad olundu! Şuşa bizimdi!” ?.. Bilirəm evimiz yanıb. Biz Şuşadan çıxanda evimiz yanmışdı artıq. Amma mən evimizlə görüşümüzü gözümün önünə gətirməyə çalışıram. Plan qururuq indi. Necə tikəcəyik evimizi, harda... Şuşadan çıxanda ailəmiz 5 nəfər idi. İndi, maşallah, 12-15 nəfərə çatmışıq. O gün taksi sürücüsü soruşdu ki, hardansan? Dedim, Şuşadan. Öz-özümə düşündüm ki, əgər mənə sual versələr ki, Şuşaya qayıtmaq sənini üçün nədi, nə cavab verərəm? Yəqin belə cavab verərəm; Şuşaya qayıtmaq yenidən doğulmaq kimidi. 18 yaşına kimi Şuşada olmuşam. İstədiyim kimi sevə bilməmişəm, Şuşanın dumanını, çənini, ətrini istədiyim kimi duymamışam...\n- Nazim bəy, nə qədər acı olsa da, insan itkiylə üzləşəndə itirdiyinin qədrini bilir. Bu, heç də o demək deyil ki, biz Vətənimizi sevmirdik, onu itirəndə qədrini bildik. - Əlbəttə, elə deyil.\nSiz də 18 yaşında Şuşadan çıxmısınız. 18 yaşlı gənc Vətən sevgisini yaşına uyğun qavrayır. Şuşada yaşayırdınız və necə düşünə bilərdiniz ki, bir gün Şuşa düşmən əlinə keçə bilər və siz o şəhəri tərk etmək məcburiyyətində qalacaqsınız...\n- Adamlar var, hansısa başqa ölkədə, başqa şəhərlərdə doğulurlar, böyüyürlər, Vətənlərini unutmurlar. Amma bizi Şuşadan çıxartdılar, biz Şuşanı itirdik. Yarımcan deyirlər e, eləydik. Hər şeyin var, yaşayırsan, həyatın davam edir, amma yarımcansan. Biz eləydik. Necə ola bilər, düşmən gəlsin sənin şəhərində yallı getsin?!. Dünyanın çarxı bir gün dönəcəkdi. Şuşa Qarabağın rəmzidi. Simvoldu. Ermənilər Şuşaya buna görə can atırdılar. Şuşanı aldılarsa, deməli, Qarabağ işğal olundu. Bizim üçün də Şuşa qələbəmizin rəmzidi. Müharibə Şuşanın azadlığı ilə sona çatacaq. Şuşa müharibənin də sonudur, işğal faktının da. Cənab Prezident dedi ki, Şuşasız bizim işimiz yarımçıq olar. Prezidentin bu sözü mənə qanad verdi. Ürəyimə su səpdi ki, Şuşa mütləq alınacaq. Çünki, bilirsiz, mərhələli həll planı vardı, əvvəlcə 5 rayon, sonra 2 rayon, sonra Dağlıq Qarabağın statusu, yüksək muxtariyyət... Ürəyimdə səksəkə vardı ki, birdən Şuşanı qaytarmarıq. Amma Prezident qəti şəkildə sözünü deyəndən sonra arxayınlaşdım. Şuşaya qayıdacağıma qəti inandım. Şuşa təkcə müharibənin sonu yox, qələbənin də sonu – son vurğusu olacaq. Nida işarəsi Şuşada qoyulacaq!\n- Ötən dəfə sizə zəng edəndə kefsiz danışırdınız, kədərli idiniz...\n- Şuşasız adam necə olmalıdı ki! Redaksiyamızın əməkdaşları müxtəlif bölgələrdəndi. Köçkün, qaçqın olanları da var. İndi torpaqlarımız işğaldan azad edildikcə, onlara baxıram və deyirəm, sağ əliniz mənim başıma. Siz daha köçkün deyilsiniz. Tək onlar yox, bütün Azərbaycan xalqının üzərindən “qaçqın, köçkün” damğası götürüldü. Bu ləkə təmizləndi. Allah bizə bu günləri görməyi, xalqımızın qürururun necə özünə qayıtdığına şahidlik etməyi nəsib etdi.\n- Bəlkə belə deyək – xalqımız işğal əsarətindən qurtardı. Torpaqlarımız işğal altındaydı, özümüz də əsarətdəydik. Torpaqlar azad olunur, biz də - bütün xalq əsarətdən qurtarır. Nazim bəy, şəhərdəki ab-hava da buna misaldı. Şəhərimiz də gözəlləşib, bayraqlarla. İnsanlar da əvvəlkindən daha mehriban olub...\n- Azərbaycan xalqının toparlanması üçün qələbə lazım idi. Xalq qələbəyə tamarzıydı. İndi gücümüzü göstərdik. Qələbə belədi. Ürəyin qırılmış tellərini birləşdirir. Bu, 21-ci əsrdə millətin özünə qayıdışıdı. Necə ki, 20-ci əsrin sonlarında – 90-cı illərdə millət özünə qayıtdı, indi də elədir. Qələbə xalqımızı birləşdirdi, sanki çalxalanıb ayağa qalxdı, başını dikəltdi.\n- Bayaq dediniz ki, Zəngilanın azad olunması xəbəri veriləndə gözlərinizdən yaş axdı. Şuşanın xəbərini alanda necə olacaqsınız? Özünüzü bu xəbərə kökləyin, Allah eləməmiş, ürəyiniz dözməz...\n(Hiss edirdim ki, ürəyi atlanır, sanki Şuşaya gediş başlayıb, o isə gecikə bilər, tələsir M.R.)\n- Bir bu həyəcanı yenə bilsəm!.. Öz-özümə təlqin etməyə çalışıram; 100-ə dözən, 101-ə də dözər. Səbr elə, Şuşanın da xəbərini alacaqsan. Soruşurlar, Şuşaya necə gedəcəksən? Yolları bilmirlər axı. Hələ bundan sonra Şuşaya nə qədər insan gedəcək. Deyəsən, bizə heç yer qalmayacaq...\n- Elə şey olar? Siz Şuşalısız, eviniz ordadı. Yansa da, yerini bilirsiniz... Hansı tərəfdəydi eviniz?\n- Şuşanın əsas meydanından, Gövhər ağa məscidindən 500 metr aşağıda. Evimiz yanıb deyə, videolarda yoxdu, amma bağımız görünür.\n- Dediniz Şuşadan çıxanda 5 nəfər idiniz. İndi 15-ə çatmısınız. Bunun özü gözəl bir gələcək deməkdi. Elə hesab edin ki, dağdan enmişdiniz, indi köç geri qayıdır, həm də daha böyük dəstə ilə.\n- Hə, elədi. Evimizi böyük tikməli olacağıq.\n- Nazim bəy, siz də səbirsizlənirsiniz, Şuşaya niyə gedib çatmırıq deyə?\n- Yox. Səbirsizlənənlər Şuşanı tanımayanlardı. Onlar bilmir Şuşaya hansı yollarla gedilir. Mən bilirəm. Biz adətən Şuşa-Ağdam yolu ilə gedib gəlirdik. Dağlıq Qarabağın içərilərinə çox da getməzdik. Amma Şuşa yolunu bilirəm. Xocalı var, Əskəran var, sonra Xankəndi, sonra Şuşa. Uşaqlara da deyirəm ki, Prezident bizim hamımızdan yaxşı bilir xəritəni. Hara nə zaman gediləcəyini də.\n- Zabil Müqabiloğluna ithaf etdiyiniz yazıda onunla söhbətləriniz zamanı “gəl sayaq sizin nə qədər tanınımış şəxsiyyətiniz var, Şuşanın nə qədər” deyirmişsiniz və tərəzinin Şuşa gözü ağır gəlirmiş... Amma mənim üçün Şuşa Ramiz Qəmbərovdu! Şuşa batalyonunun şəhid komandiri, Azərbaycanın Milli Qəhrəmanı... Çox-çox üzr istəyirəm, Üzeyir bəydən, Yusif Vəzir Çəmənzəminlidən, Nəcəf bəydən, Firudin bəy Köçərlidən... Şuşa deyiləndə Ramiz Qəmbərov durur qarşımda... (Etiraf edim ki, bu sözləri çox çətinliklə dilə gətirdim. Onsuz da bayaqdan Şuşa söhbəti məni məndən almışdı. Ramiz Qəmbərovu xatırlamaqsa xatırlamamaq qədər ağır idi. Nazim bəyin də üzünü görməyə-görməyə, səsindən eyni halda olduğunu bildim - M.R.)\n- Ramiz Qəmbərov başqadı... (Dedi və susdu) ...Mən onun o saqqallı, gödəkçəsinin boyunluğu azca qaldırılmış, üzündəki yorğunluq, hətta səsindəki əzabın əks olunduğu o şəkildəki kimi xatırlayıram. O şəkil Şuşanın şəklidi mənim üçün... Şuşanın o zamankı duruşu var o şəkildə\n– Ramiz bəyin anası ilə görüşmüşdüm illər öncə. Yasamaldakı yataqxanada yaşayırdı. O zaman da həmin şəklə baxa-baxa qalmışdım...\n- Hə, anası bir neçə il əvvəl rəhmətə getdi... Həmişə düşünmüşəm ki, Ramiz ölməsəydi, Şuşa alınmayacaqdı! Ramizin ölümü ilə Şuşanın “ölümü” arasında bircə həftə oldu. Aprelin 29-u 1992-ci il Ramiz vuruldu, aprelin 30-u şəhidliyə yüksəldi, mayın 8-i Şuşa...\n- Siz Allah, Nazim bəy. Elə deməyin. Artıq bizi gözəl günlər gözləyir. Özünüz də dediniz. Və buna qəti inanırsınız. Bu da bizim xalqın alın yazısıydı. Heç kim alın yazısından qaça bilməz. Ramiz Qəmbərov kimi oğullarımız o qədərdi!\n- Əlbəttə. Vətənə canını fəda edənlərimiz həmişə olub, var və olacaq da. Azərbaycan xalqı qığılcımdan od alışan kimi yenidən doğulur. Ağzı dualıların duası qəbul olundu. İşğal altındakı bütün torpaqlarımıza qayıdırıq. Şuşaya da. İnşallah, bir gün siz də Şuşaya gələrsiniz.


Bahar Muradova AzTV-dən yazdı: "Səhv etməmişəm..." » Sheffafliq.az\nTarix: 15-05-2019, 15:44\nBu gün işə lap erkən gəlmişdim. Saat 8- i təzəcə kecmişdi. İlk olaraq televizoru yandırdım. Hər zamankı kimi Aztv- ni secdım. Əvvəl mənə elə gəldi ki, hansısa başqa bir kanaldır. Amma tanış üzləri və səsləri gördükdən sonra anladım ki, səhv etməmişəm, bu doğurdan da bizim doğma kanalımızdır. Tamamilə yenilənmiş səhər studiyasındakı müasir dizayn, musiqi tərtibatı, aparıcıların əhvali-ruhiyyəsi, geyimi, davranışı, rənglər bir sözlə hər şey göz oxşayırdı. Qonaqla söhbət ücün secilmiş mövzu da aktual idi. 15 may beynəlxalq" Ailə günü"nə həsr olunmuş müzakirələri sonadək izlədim.\nArdınca "Cün başladı"proqramı diqqətimi cəkdi. Hər zaman görmək istədiyim və insan əhvalına gözəl təsir edən bir rəngarənglik var idi. Məncə hər şey günə yaxşı başlamaq üçün\ngözəl düşünülmüş və əla yerinə yetirilməkdə idi.\nAZTV-nin məşhur xanım aparıcısı vəfat etdi


Müdafiə Nazirliyinin komandası xərəyə görə cərimələndi » Football-plus.az\n07 dek 18:38olke\nDünən AFFA İntizam Komitəsinin (İK) növbəti iclası baş tutub. Komitə üzvləri Topaz premyer-liqasında və əvəzedicilərin çempionatında 14-cü, birinci divizionda isə 12-ci turda, həmçinin kubokun 1/8 final oyunlarında yaşananları müzakirə edib və hüquqi qiymət veriblər.\nPremyer-liqada yalnız “Qarabağ” – “Neftçi” matçı cəriməyə əsas verib. Oyunun 26-cı dəqiqəsində Ağdam təmsilçisinin azarkeşləri pirotexniki vasitələrdən istifadə edib ki, bu da meydan sahiblərinə 800 manat bahasına başa gəlib.\nƏvəzedicilərin son turdakı görüşlərindən birində - “Səbail” – “Zirə” qarşılaşmasında qonaq komandanın 4 futbolçusu sarı vərəqə alıb ki, bu da 800 manat cərimə deməkdi. “Keşlə”ni isə məşqçisi ziyana salıb. “Qəbələ” ilə oyunun 44-cü dəqiqəsində texniki zona qaydalarını pozduğuna görə tribunaya göndərilən məşqçi Üzeyir İbrahimov qış fasiləsindən sonrakı ilk turda ehtiyat oyunçular skamyasında olmayacaq. Onun davranışı kluba 400 manat cərimə kəsilməsinə şərait yaradıb.\nDivizionda son turun iki görüşü PFL-in “büdcəsini artırmağa xidmət edib”. “Mil-Muğan” – “Turan Tovuz” matçında qonaqlar sarı vərəqə sayının çoxluğuna görə 80 manat “tərləyibsə”, meydan sahiblərini 60-cı dəqiqədə birbaşa qırmızı vərəqə ilə qovulan Bayram Əliyev ziyana salıb. Futbolçunun intizamsızlığı ona 2 oyun, klubuna 160 manat cərimə bahasına başa gəlib. “Zaqatala” – “Sabah” matçında isə 2 futbolçu meydandan qovulub. 40-cı dəqiqədə “Sabah”ın futbolçusu Cavad Kazımov ikinci sarı vərəqədən sonra qarşısında “qırmızı” görüb ki, onun cəzası yüngül olub - 1 oyun, 20 manat cərimə. “Zaqatala”da isə Osman Qurbanov əvvəlcə 88-ci dəqiqədə “sonuncu ümid folu”na görə birbaşa “qırmızı” görüb. Bununla razılaşmayan futbolçu oyun bitdikdən sonra hakimlər briqadasına yaxınlaşaraq, onları təhqir edib. İK intizamsız futbolçunu 4 oyunluq diskvalifikasiya edib, klubuna isə 320 manat cərimə kəsib.\nKubok oyunlarına gəlincə, “Şüvəlan” və “Mil-Muğan” sarı vərəqələrin bolluğuna görə hərəyə 80 manat “tərləyib”. Ancaq darmadağınla kubokdan “bayıra atılan” İmişli təmsilçisi “Qəbələ” ilə oyunun 83-cü dəqiqəsində azlıqda qalıb ki, Samir Babayevin ikinci xəbərdarlığı klubu daha 20 manat ödəməyə vadar edir. Futbolçunin 1 oyunluq cəzası isə növbəti mövsümdə qüvvədən düşəcək. MOİK – “Keşlə” matçında isə ev sahibi MOİK-ə oyunu xərək daşıyan uşaqlarla təmin etmədiyinə görə 80 manat cərimə kəsilib.\nBeləliklə, son iclasda klublara 2840 manat cərimə kəsilib. Bu isə mövsümün əvvəlindən cərimə sanksiyaları üzrə nəzərdə tutulan məbləğin 47860 manata çatması deməkdi.\nŞehiçlə Dedimara eyni cəza: 3 oyun! Cavid Hüseynov üç oyun “dincələcək” “Səbail”i məşqçisi, “Qəbələ”ni azarkeşləri, “Sumqayıt”la “Zirə”ni isə hakim ... "Səbail" bir kasetə 400 manat ödəyəcək Hakimi söydü, 1600 manat cərimələndi


10-05-2019 10:44 - 7news.az - Siyasət 12\n7News.Az xəbər verir ki, mərhum prezidentin doğum günündə Azərbaycan Respublikasının Prezidenti İlham Əliyev, birinci xanım Mehriban Əliyeva, ailə üzvləri, Ulu Öndərin doğmaları və yaxınları Ümummilli Liderin məzarını ziyarət etmək üçün Fəxri xiyabana yollanıblar.\nAz xəbər verir ki, mərhum prezidentin doğum günündə Azərbaycan Respublikasının Prezidenti İlham Əliyev, birinci xanım Mehriban Əliyeva, ailə üzvləri, Ulu Öndərin doğmaları və yaxınları Ümummilli Liderin məzarını ziyarət etmək üçün Fəxri xiyabana yollanıblar.

Prezident İlham Əliyev ümummilli lider Heydər Əliyevin məzarı önünə əklil qoyub, Ulu Öndərin xatirəsini ehtiramla anıb.

Azərbaycan Respublikasının dövlət himni səslənib.

Sonra dövlət başçısı və ailə üzvləri Ulu Öndərin ömür-gün yoldaşı, görkəmli oftalmoloq-alim, akademik Zərifə xanım Əliyevanın xatirəsini ehtiramla anaraq məzarı üzərinə gül dəstələri qoyublar.

Görkəmli dövlət xadimi Əziz Əliyevin və tanınmış həkim-alim Tamerlan Əliyevin məzarları üzərinə də gül dəstələri düzülüb.

Ümummilli lider Heydər Əliyevin məzarının ziyarət olunması mərasimində Baş nazir Novruz Məmmədov, Milli Məclisin sədri Oqtay Əsədov, Prezident Administrasiyasının rəhbəri Ramiz Mehdiyev, nazirlər, komitə və şirkət rəhbərləri, Milli Məclisin deputatları iştirak ediblər.

7News.\nAnar Bağırov: Ölkəmizdə müstəqil vəkilliyin yaranmasının təşəbbüskarı Heydər Əliyev olub\n10-05-2019 21:50 - Azertag.az - Siyasət\n1999-cu ildə ölkəmizdə “Vəkillər və vəkillik fəaliyyəti haqqında” qanunun qəbulu ilə Azərbaycan vəkilliyi müstəqillik əldə etdi. Ümummilli lider Heydər Əliyevin təşəbbüsü ilə yaranan vəkillik təsisatı bu gün də inamla inkişaf edir və vətəndaşlarımıza keyfiyyətli hüquqi yardımın göstərilməsi üçün lazımi səylər göstərir”.\n10-05-2019 11:30 - 7news.az - Hadisə\n
Filippin prezidenti Rodrigo Dutertenin çiyninə tribunada çıxışın zamanı iri tarakan çıxıb.
7News. Az"RİA-Novosti” agentliyinə istinadən xəbər verir ki, hadisə prezidentin Senatda (ölkə parlamentinin yuxarı palatası) çıxışı zamanı baş verib.
Dərc edilmiş kadrlardan görünür ki, prezident üzərində olan həşəratdan xəbərsizdir.


“Sağlam nəsil-sağlam gələcək!” devizi altında maarifləndirmə tədbiri keçirildi. » Djb.az\nDjb.az » Gundem » “Sağlam nəsil-sağlam gələcək!” devizi altında maarifləndirmə tədbiri keçirildi.\nBiləsuvar Gənclər evində Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının maliyyə yardımı ilə Biləsuvar Yeniyetmə və Gəncləri İctimai Birliyinin “Sağlam nəsil-sağlam gələcək!” devizi altında narkomaniya əleyhinə ilk maarifləndirmə tədbiri keçirildi. Belə ki, layihə çərçivəsində geniş maarifləndirmə tədbirləri ardıcıl olaraq Cəlilabad, Lənkəran, Masallı və Astara rayonlarında keçiriləcəkdir.\nTədbirdə çıxış edən S.Hüseynzadə Biləsuvar Yeniyetmə və Gəncləri İB-nin fəaliyyəti barədə və həyata keçirilən layihə haqqında ətraflı məlumat verdi. İştirak edənlər öncə layihənin işinə uğurlar arzuladılar, narkomaniya və onun fəsadları barədə ətraflı söhbət açdılar. Daha sonra təlimçilər tərəfindən “Sağlam gələcək naminə” adlı slayd nümayiş etdirildi. Bu barədə gənclərə daha ətraflı məlumat verildi. Gənclərlə əks-əlaqəli praktik oyunlar keçirildi, gəncləri maraqlandıran suallar cavablandırıldı. Sonda “Narkomaniyaya Yox Deyək” mövzusunda fləşmob təşkil olundu.\nBiləsuvar rayonunda “Sosial Müdafiə Akademiyası” layihəsinin növbəti təlimi keçirildi.


Azərbaycan Prezidenti Xocalı soyqırımının iyirminci ildönümü haqqında sərəncam imzalayıb\n17 Yanvar 2012 19:04 (UTC+04:00)\nAzərbaycan Prezidenti İlham Əliyev Xocalı soyqırımının iyirminci ildönümü haqqında sərəncam imzalayıb.\nSərəncamda qeyd olunur ki, Azərbaycan Respublikası Prezidentinin Administrasiyası Xocalı soyqırımının iyirminci ildönümü ilə bağlı tədbirlər planı hazırlayıb onun həyata keçirilməsini təmin etsin.\nQanlı Xocalı qırğınını törətməklə Dağlıq Qarabağın hüdudlarından kənara çıxan Ermənistan Azərbaycana qarşı genişmiqyaslı təcavüzə başladı. Ermənistan-Azərbaycan, Dağlıq Qarabağ münaqişəsi zamanı 20 min vətəndaşımız öldürüldü, 50 min nəfərdən çox adam yaralandı və əlil oldu, ölkəmizin ərazisinin 20 faizi işğal edildi. Xalqımız misli görünməyən humanitar fəlakətlə üz-üzə qaldı.\nBirləşmiş Millətlər Təşkilatı Təhlükəsizlik Şurasının, Avropa Parlament Assambleyasının və bir sıra beynəlxalq qurumların Ermənistan-Azərbaycan, Dağlıq Qarabağ münaqişəsinin nizamlanması və problemin ölkəmizin ərazi bütövlüyü çərçivəsində obyektiv həllini tapmasına dair qətnamə və qərarlarına baxmayaraq, bu günə qədər ATƏT-in Minsk qrupu çərçivəsində aparılan danışıqlar heç bir nəticə verməmişdir.\nDünya xəbərləri 23:11\nBiznes və iqtisadiyyat xəbərləri 22:12


13:29 06 İyul 2020 307\nMilli Hidrometeorologiya Xidmətindən APA TV-yə verilən xəbərə görə, sabah Bakıda və Abşeron yarımadasında havanın yağmursuz keçəcəyi gözlənilir. Cənub küləyi əsəcək.\nHavanın temperaturu Abşeron yarımadasında gecə 22-24, gündüz 34-38, Bakıda gecə 23-25, gündüz 36-38 dərəcə isti olacaq. Atmosfer təzyiqi normadan aşağı 755 mm civə sütunu, nisbi rütubət gecə 60-70, gündüz 40-45 faiz təşkil edəcək.\nAbşeron çimərliklərində cənub küləyi əsəcək. Dəniz suyunun temperaturu Sumqayıt, Novxanı, Pirşağı, Nardaran, Bilgəh, Zaqulbada 22-23, Türkan, Hövsan, Sahil, Şıxda isə 24-25 dərəcə isti olacaq.\nİyulun 7-də Azərbaycanın rayonlarında havanın əsasən yağmursuz keçəcəyi, lakin axşam saatlarında bəzi dağlıq ərazilərdə şimşək çaxacağı, qısamüddətli yağış yağacağı, dolu düşəcəyi gözlənilir. Şərq küləyi əsəcək. Havanın temperaturu gecə 20-25, gündüz 35-39, dağlarda gecə 15-19, gündüz 23-28 dərəcə isti olacaq.\nTibbi-meteoroloji proqnoza əsasən, iyulun 7-də Abşeron yarımadasında gündüz saatlarında isti temperatur diskomfortu gözlənilir ki, bu da meteohəssas insanlar üçün əsasən əlverişsizdir.